open-index/open-wikipedia-markdown huggingface dataset:
ടരൻഗിറെ ദേശീയോദ്യാനം

**ടരൻഗിരെ ദേശീയോദ്യാനം** ടാൻസാനിയയിലെ ആറാമത്തെ വലിയ ദേശീയോദ്യാനമാണ്. ഇത് സ്ഥിതിചെയ്യുന്നത് മന്യാര മേഖലയിലാണ്. ദേശീയോദ്യാനത്തിനു കുറുകേ കടന്നുപോകുന്ന ടരൻഗിറെ നദിയുടെ പേരാണ് ദേശീയോദ്യാനത്തിൻറെ പേരിനു നിദാനം. വാർഷികമായുള്ള വരണ്ട കാലാവസ്ഥയിൽ, ടരൻഗിരെ ആവാസവ്യവസ്ഥയിലെ  വന്യജീവികൾക്ക് ആവശ്യമുള്ള വെള്ളത്തിൻറെ പ്രാഥമിക സ്രോതസ്സ് ടറൻഗിരെ നദിയാണ്. ടരൻഗിറെ ദേശീയോദ്യാനത്തിലെ ആവാസവ്യവസ്ഥയിൽ വിൽഡെബീസ്റ്റുകളുടെയും സീബ്രകളുടേയും ദീർഘദൂരകുടിയേറ്റം നടക്കുന്നു. വരണ്ട കാലഘട്ടത്തിൽ ആയിരക്കണക്കിന് മൃഗങ്ങൾ ചുറ്റുമുള്ള  പ്രദേശങ്ങളിൽ നിന്ന് ടരൻഗിരെ ദേശീയോദ്യാനത്തിൽ കേന്ദ്രീകരിക്കുന്നു.

ഏകദേശം 2,850 ചതുരശ്ര കിലോമീറ്ററാണ് (1,100 ചതുരശ്രമൈൽ) ഈ ദേശീയോദ്യാത്തിൻറെ വ്യാപ്തി. കരിമ്പാറക്കെട്ടുകയും നദീ താഴ്വരകളും ചതുപ്പുകളും നിറഞ്ഞതാണ് ഇവിടുത്തെ ഭൂപ്രകൃതി. അക്കേഷ്യ മരക്കാടുകൾ, കോമ്മിഫോറ-കോംബ്രെറ്റം മരക്കാടുകൾ, കാലാവസ്ഥാനുസൃതമായി വെള്ളപ്പൊക്കമുണ്ടാകുന്ന പുൽപ്രദേശങ്ങൾ,  ബയോബാബ് മരങ്ങൾ എന്നിവയുടെ മിശ്രിതമാണ് ഈ പ്രദേശത്തെ സസ്യജാലങ്ങൾ.

## സസ്യജന്തുജാലങ്ങൾ
ഉയർന്ന അളവിൽ ആനകൾക്കും ബയോബാബ് മരങ്ങൾക്കും പ്രസിദ്ധമാണ് ഈ ഉദ്യാനം. ജൂൺ മുതൽ നവംബർ വരെയുള്ള വരണ്ട കാലാവസ്ഥയിൽ ഉദ്യാനത്തിലെ സന്ദർശകർക്ക്  ആയിരക്കണക്കിനുള്ള സീബ്രകളുടെയും വിൽഡെബീസ്റ്റുകളുടെയും കേപ്പ് മലമ്പോത്തുകളുടേയും കൂട്ടങ്ങളെ കാണാൻ സാധിക്കുന്നു. ഇവിടെ പൊതുവായി കാണപ്പെടുന്ന മറ്റു മൃഗങ്ങൾ വാട്ടർബക്ക് (ഒരു തരം കലമാൻ), ജിറാഫ്, ഡിക് ഡിക് (ഒരിനം ചെറിയ മാൻ), ഇമ്പാല, എലാൻറ് (ഒരിനം കൃഷ്ണമൃഗം), ഗ്രാൻറ്സ് ഗസീൽ, വെർവെറ്റ് കുരങ്ങൻ, വലയങ്ങളുള്ള കീരി, ഒലിവ് ബാബുൺ എന്നിവയാണ്. ഇരപിടിക്കുന്ന ജന്തുക്കളിൽ ആഫ്രിക്കൻ സിംഹം, പുള്ളിപ്പുലി, ചീറ്റ, കാരക്കാൾ, ഹണി ബാഡ്ജർ, ആഫ്രിക്കൻ കാട്ടുനായ്ക്കൾ എന്നിവ ഇവിടെ പൊതുവേ കാണപ്പെടുന്നു.

ഏകദേശം 550 ൽ അധികം പക്ഷി വർഗ്ഗങ്ങളുള്ള ഈ ഉദ്യാനം പക്ഷിനിരീക്ഷകരുടെ പറുദീസയാണ്.

## അവലംബം

വർഗ്ഗം:ടാൻസാനിയയിലെ ദേശീയോദ്യാനങ്ങൾ
മധുരനൊമ്പരപ്പൊട്ട്‌

പാലാ കമ്മ്യൂണിക്കേഷൻസിന്റെ 2016-ൽ അരങ്ങിലെത്തിയ നാടകമാണ് ***മധുരനൊമ്പരപ്പൊട്ട്***. 2016-ലെ കേരള സംഗീത നാടക അക്കാദമിയുടെ പ്രൊഫഷണൽ നാടക മത്സരത്തിൽ മികച്ച രണ്ടാമത്തെ നാടകത്തിനുള്ള പുരസ്കാരം ഈ നാടകത്തിനു ലഭിച്ചു. പാലാ കമ്മ്യൂണിക്കേഷൻസിന്റെ 25-ാമത്‌ നാടകമാണ്‌ മധുരനൊമ്പരപ്പൊട്ട്.

മലയാളത്തിലെ ആദ്യ സിനിമയായ വിഗതകുമാരനിലെ നായികയായിരുന്നു പി.കെ. റോസിയുടെ ജീവിതമാണ് ഇതിലൂടെ ആവിഷ്കരിക്കുന്നത്. 

## അണിയറപ്രവർത്തനം
പാലാ കമ്മ്യൂണിക്കേഷൻസിന്‌ വേണ്ടി ഫ്രാൻസിസ് ടി. മാവേലിക്കര രചന നിർവ്വഹിക്കുന്ന 19-ാത്‌ നാടകമാണ്‌ മധുരനൊമ്പരപ്പൊട്ട്. വത്സൻ നിസരിയാണ് നാടകം സംവിധാനം ചെയ്തിരിക്കുന്നത്. 2016 സെപ്‌തംബർ 26-ന്‌ പാലാ അൽഫോൺസാ കോളജിൽ വച്ച്‌ ബിഷപ്പ്‌ ജോസഫ്‌ കല്ലറങ്ങാട്ട്‌ നാടകം ഉദ്‌ഘാടനം ചെയ്ത് ആദ്യ പ്രദർശനം നടന്നു. പാലാ കമ്മ്യൂണിക്കേഷന്റെ ഡയറക്‌ടറായ ഫാ. ജോയൽ പണ്ടാരപ്പറമ്പിലിലാണ് ഗാനങ്ങൾ രചിച്ചിരിക്കുന്നത്. ആലപ്പി വിവേകാനന്ദൻ സംഗീതം നൽകിയിരിക്കുന്നു. നടീനടന്മാർ ഉൾപ്പെടെ 12 പേരാണ്‌ നാടകത്തിന്റെ അണിയറയിൽ പ്രവർത്തിക്കുന്നത്‌.

## പുരസ്കാരങ്ങൾ
*കൊരട്ടി കോനൂർ ഫൈൻ ആർട്‌സ് സൊസൈറ്റി സംഘടിപ്പിച്ച സംസ്‌ഥാന പ്രഫഷണൽ നാടക മത്സരത്തിൽ മികച്ച നാടകം, ജനപ്രിയനാടകം, മികച്ച രചന എന്നീ വിഭാഗങ്ങളിൽ മധുരനൊമ്പരപ്പൊട്ടിന്‌ പുരസ്‌കാരങ്ങൾ ലഭിച്ചു. 

* 2016-ലെ കേരള സംഗീതനാടക അക്കാദമിയുടെ പ്രൊഫഷണൽ നാടകമത്സരത്തിൽ മികച്ച രണ്ടാമത്തെ നാടകത്തിനുള്ള പുരസ്കാരം, മികച്ച രണ്ടാമത്തെ സംവിധായകനുള്ള പുരസ്കാരം, ജൂലി ബിനുവിന് മികച്ച നടിക്കുള്ള പുരസ്കാരം എന്നിവ ഈ നാടകത്തിന് ലഭിച്ചു.

## അവലംബം

വർഗ്ഗം:മലയാളനാടകങ്ങൾ
കേന്ദ്ര കിഴങ്ങുവർഗ്ഗവിള ഗവേഷണകേന്ദ്രം

തിരുവനന്തപുരം ജില്ലയിലെ ശ്രീകാര്യത്ത് സ്ഥിതി ചെയ്യുന്ന ഒരു ഗവേഷണകേന്ദ്രമാണ് കേന്ദ്ര കിഴങ്ങ് വർഗ വിള ഗവേഷണകേന്ദ്രം. ICAR-ന്റെ കീഴിൽ പ്രവർത്തിക്കുന്ന ഇവിടെ ഉഷ്ണമേഖലാ കിഴങ്ങ് വർഗ്ഗങ്ങളെപ്പറ്റിയുള്ള പഠനമാണ് നടക്കുന്നത്.  1963ൽ പ്രവർത്തനമാരംഭിച്ച സ്ഥാപനം 48.19 ഹെക്ടർ വിസ്തൃതിയൂള്ള ക്യാമ്പസിലാണു പ്രവർത്തിക്കുന്നത്. ഒഡീഷയിലെ ഭുവനേശ്വറിൽ ഒരു പ്രാദേശികകേന്ദ്രവുമുണ്ട്. 

## അവലംബം


വർഗ്ഗം:കേരളത്തിലെ ശാസ്ത്രഗവേഷണം
വർഗ്ഗം:കേരളത്തിലെ കാർഷികഗവേഷണകേന്ദ്രങ്ങൾ
വർഗ്ഗം:കേരളത്തിലെ ഗവേഷണസ്ഥാപനങ്ങൾ
ഫാബ്‌ലാബ്

ഡിജിറ്റൽ ഫാബ്രിക്കേഷൻ സൗകര്യം ലഭ്യമായ ഒരു ചെറിയ തരം വർക്ക്‌ഷോപ്പിനെയാണ് **ഫാബ്‌ലാബ്** (ഫാബ്രിക്കേഷൻ ലബോറട്ടറി) എന്നു വിളിക്കുന്നത്.  "ഏതാണ്ട് എല്ലാം നിർമ്മിക്കൂ" എന്നതാണു ഫാബ്‌ലാബിന്റെ ആപ്തവാക്യം. 'സ്വയം നിർമ്മിക്കലിന്റെ' (Do it yourself) ഭാഗമായി കമ്പ്യൂട്ടർ നിയന്ത്രിത ഹാർഡ്‌വെയർ ഉപകരണങ്ങളാണു ഇവിടെ ലഭ്യമാകുക. പ്രാദേശിക സംരംഭകത്വ വികസനത്തിനൊപ്പം ഓപൺ ഹാർഡ്‌വെയർ, ഫ്രീ ആന്റ് ഓപൺസോഴ്സ് സോഫ്റ്റ്‌വെയർ ആശയങ്ങളുമായി ചേർന്നുപോകത്തക്ക വിധമാണു ഫാബ്‌ലാബുകൾ പ്രവർത്തിക്കുക.

2001ൽ മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ മീഡിയ ലാബിൽ വച്ചു ഗ്രാസ്റൂട്ട് ഇൻവൻഷൻ ഗ്രൂപ്, സെന്റർ ഫോർ ബിറ്റ്സ് ആന്റ് ആറ്റംസ് എന്നിവയുടെ സഹകരണഫലമായാണു പദ്ധതി രൂപവത്കരിച്ചത്.  2002ൽ ഇന്ത്യയിൽ ആരംഭിച്ച വിഗ്യാൻ ആശ്രമമാണ് എം.ഐ.ടിക്കു പുറത്തുള്ള ആദ്യത്തെ ഫാബ്‌ലാബ് സംരംഭം. ലോകത്തിന്റെ പലഭാഗത്തായി ആയിരത്തിലധികം ഫാബ്‌ലാബുകൾ ഉള്ളപ്പോൾ ഇന്ത്യയിൽ 42 എണ്ണമുണ്ട്. കേരളത്തിൽ സ്റ്റാർട്ടപ് മിഷന്റെ ആഭിമുഖ്യത്തിൽ ഓരോ ഫാബ്‌ലാബ് തിരുവനന്തപുരത്തെ ടെക്നോപാർക്കിനുള്ളിലും കളമശ്ശേരി കിൻഫ്ര ഹൈടെക് പാർക്കിലും സ്ഥിതി ചെയ്യുന്നു. 

## ഉപകരണങ്ങൾ
* ലേസർ കട്ടർ, പ്ലാസ്മ കട്ടർ, വാട്ടർ ജെറ്റ് കട്ടർ
* 3ഡി പ്രിന്റർ (റാപിഡ് പ്രോട്ടോടൈപ്പർ)
* സി.എൻ.സി. മിൽ
* വിനൈൽ പ്ലോട്ടർ

## അവലംബം


വർഗ്ഗം:നിർമ്മാണ വ്യവസായം
ബ്രാഡ്‍ബറി

**ബ്രാഡ്ബറി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള ലോസ് ഏഞ്ചൽസ് കൗണ്ടിയിലെ സാൻ ഗബ്രിയേൽ താഴ്വര പ്രദേശത്തുള്ള ഒരു നഗരമാണ്. ലോസ് ആഞ്ചലസ് ദേശീയ വനത്തിനടുത്തുള്ള സാൻ ഗബ്രിയൽ പർവതനിരകളുടെ താഴ്വാരത്തിലാണ് ഈ നഗരം സ്ഥിതി ചെയ്യുന്നത്. ബ്രാഡ്ബറി നഗരത്തിനു പടിഞ്ഞാറ് മൺറോവിയ നഗരവും തെക്കു കിഴക്കും ഭാഗങ്ങളിൽ ഡ്വാർട്ടെ നഗരവും അതിർത്തികളായി വരുന്നു. 2000 ലെ യു.എസ്. സെൻസസിൽ 855 ആയിരുന്ന ജനസംഖ്യ 2010 ലെ സെൻസസ് പ്രകാരം 1,048 ആയി വർദ്ധിച്ചിരുന്നു.

## ചരിത്രം
1881-ൽ റാഞ്ചോ അസൂസ ഡി ഡ്വാർട്ടെ എന്ന തൻറെ അധീനതയിലുള്ള  സ്ഥലത്ത്, ലെവിസ് ലിയോനാർഡ് ബ്രാഡ്ബറിയാണ് ബ്രാഡ്ബറി നഗരം സ്ഥാപിച്ചത്.

1912 ൽ ബ്രാഡ്ബറിയുടെ മകളായ മിനർവ ഇസാക്ക് പോൾകിനെ വിവാഹം കഴിക്കുകയും ഷാറ്റ്യൂ ബ്രാഡ്ബറി എന്ന പേരിൽ ഒരു വലിയ ജന്മിഭവനം പണികഴിപ്പിക്കുയും ചെയ്തു.  മൺറോവിയ നഗരത്തിൻറെ വർഷങ്ങൾ നീണ്ട കൂട്ടിച്ചേർക്കൽ ശ്രമങ്ങൾക്കുശേഷം 1957 ൽ ബ്രാഡ്ബറി നഗരം സംയോജിപ്പിക്കപ്പെട്ടു.

## ഭൂമിശാസ്ത്രം
ബ്രാഡ്ബറി നഗരം നിലനിൽക്കുന്ന അക്ഷാംശ രേഖാംശങ്ങൾ  (34.149306, -117.974319) ആണ്.

അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ മൊത്തം വിസ്തീർണ്ണം 2.0 ചതുരശ്ര മൈൽ  (5.2 കിമീ2 ആണ്), അതിലെ 99 ശതമാനവും കരഭൂമിയാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ബിഗ് ബിയർ ലേക്ക്

**ബിഗ് ബിയർ ലേക്ക്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ സാൻ ബർണാർഡിനോ കൗണ്ടിയിലുള്ള ഒരു ചെറിയ നഗരമാണ്. ഇതു സ്ഥിതിചെയ്യുന്നത് സാൻ ബർനാർഡിനോ മലനിരകളിൽ, ബിഗ് ബിയർ തടാകത്തിൻറെ തെക്കൻതീരത്തിനു സമാന്തരമായി സാൻ ബർനാർഡിനോ ദേശീയ വനത്താൽ വലയം ചെയ്താണ്. സാൻ ബർണാർഡിനോ നഗരത്തിന് ഏകദേശം 25 മൈൽ (40 കിലോമീറ്റർ) വടക്കു കിഴക്കായും ഏകീകരിക്കപ്പെടാത്ത പട്ടണമായ ബിഗ് ബിയർ സിറ്റിയ്ക്ക് തൊട്ടു പടിഞ്ഞാറുമായിട്ടാണു സ്ഥിതിചെയ്യുന്നത്.

2000 ലെ യു.എസ്. സെൻസസ് പ്രകാരം ഈ പട്ടണത്തിലെ ആകെ ജനസംഖ്യ 5,438 ആയിരുന്നത് 2010 ലെ സെൻസസ് പ്രകാരം 5,019 പേരായി കുറഞ്ഞിരുന്നു. വർഷം മുഴുവനും വിനോദസഞ്ചാരികളുടെ തിരക്കുള്ള  റിസോർട്ട് കേന്ദ്രമായതിനാൽ, ഗ്രേറ്റ് ബിഗ് ബിയർ താഴ്വരയിൽ സന്ദർശിക്കുകയോ താമസിക്കുകയോ ചെയ്യുന്ന ആളുകളുടെ യഥാർത്ഥ എണ്ണം ഓരോ വർഷങ്ങളിലേയും വാരാന്ത്യങ്ങളിൽ 100,000-ത്തിലധികം വരെയുണ്ടാകുമെന്നു കണക്കാക്കിയിരിക്കുന്നു.

## ചരിത്രം
ബെഞ്ചമിൻ വിൽസണും അദ്ദേഹത്തിൻറെ സംഘവും ഈ പ്രദേശത്ത് പര്യവേക്ഷണത്തിനായി എത്തിച്ചേരുന്നതിന് ഏകദേശം 2,000 വർഷങ്ങൾക്കുമുമ്പുതന്നെ തദ്ദേശീയ സെറാനോ ഇൻഡ്യാക്കാർ ഈ പ്രദേശത്തു വസിച്ചിരുന്നു.

## ഭൂമിശാസ്ത്രം
ബിഗ് ബിയർ ലേക്ക് നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ 34°14′29″N 116°54′12″W (34.241295, −116.903289) ആണ്. ഐക്യനാടുകളുടെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ ആകെ വിസ്തീർണ്ണം 6.5 ചതുരശ്ര മൈൽ (17 കി.മീ2) ആണ്. ഇതിൽ 6.3 ചതുരശ്ര മൈൽ (16 കി.മീ2) കരഭൂമിയും ബാക്കി 0.2 ചതുരശ്ര മൈൽ (0.52 കി.മീ2) 2.88 ശതമാനവും ഭാഗം വെള്ളവുമാണ്. സാൻ ബർനാർഡിനോ നഗരത്തിന് 25 മൈൽ (40 കിലോമീറ്റർ) വടക്കുകിഴക്കായും ബിഗ് ബിയർ സിറ്റിയ്ക്ക് തൊട്ടു പടിഞ്ഞാറുമായിട്ടാണ് ഈ ചെറു നഗരം നിലനിൽക്കുന്നത്. 

### '''കാലാവസ്ഥ'''
നാഷണൽ വെതർ സർവീസിൻറെ കണക്കുകളനുസരിച്ച്, ബിഗ് ബിയർ ലേക്കിലെ ഏറ്റവും ചൂടുകൂടിയ മാസം ജൂലൈ മാസമാണ്, ഈ ദിവസങ്ങളിലെ ശരാശരി താപനില 64.7 ° F (18.2 ° C) ആണ്. ജനുവരിയാണ് ഏറ്റവും കൂടുതൽ തണുപ്പ് അനുഭവപ്പെടാറുള്ളത് ശരാശരി താപനില ഈ സമയത്ത് 34.1 ° F (1.2 ° C) ആണ്. ഓരോ വർഷവും ശരാശരി 1.7 ദിവസങ്ങൾ വീതം 90 ° F (32 ° C) അല്ലെങ്കിൽ അതിൽ കൂടുതലായോ ഉള്ള താപനില ആയിരിക്കാം. ഓരോ മാസവും തണുത്തുറയുന്ന താപനിലയും സംഭവിക്കുന്നു. ഓരോ വർഷവും ശരാശരി 186 ദിവസങ്ങളിൽ, ഏകദേശം സെപ്റ്റംബർ 24 നും ജൂണ് 4 നുമിടിയിലാണ് ഇങ്ങനെ സംഭവിക്കാറുള്ളത്. 1960 ൽ  രേഖപ്പെടുത്താൻ തുടങ്ങിയ താപനിലയുടെ കണക്കുകൾ പ്രകാരം ഏറ്റവും കൂടിയ താപനില 94 ° F (34 ° C) ആണ്. 1998 ജൂലൈ 15 നാണ് ഇത് അവസാനമായി രേഖപ്പെടുത്തിയത്. ഏറ്റവും കുറഞ്ഞ താപനില 1979 ജനുവരി 29 നു രേഖപ്പെടുത്തപ്പെട്ട  -25 ° F (-32 ° C) ആണ്. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സാൻ ബർണാർഡിനൊ

**സാൻ ബർണാർഡിനൊ** /ˈsæn ˌbɜːrnɑːrˈdiːnoʊ/ അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ, റിവർസൈഡ്-സാൻ ബർണാർഡിനോ മെട്രോപ്പോളിറ്റൻ പ്രദേശത്തു സ്ഥിതി ചെയ്യുന്ന ഒരു നഗരമാണ് (ചില സമയത്ത് "ഇൻലാൻറ് എമ്പയർ" എന്നും വിളിക്കുന്നു). കാലിഫോർണിയയിലെ സാൻ ബർണാർഡോനോ കൗണ്ടിയുടെ കൌണ്ടി ആസ്ഥാനവും കൂടിയാണിത്. ഇൻലാൻറ് എമ്പയറിലെ മുഖ്യ നഗരങ്ങളിലൊന്നായ സാൻ ബർനാർഡിനൊ, സാൻ ബർനാർഡിനൊ താഴ്വരയുടെ 81 സ്ക്വയർ മൈൽ (210 കി.മീ2) പ്രദേശം ഉൾക്കൊള്ളുന്നു. 2010 ലെ ഐക്യനാടുകളിലെ സെൻസസ് പ്രകാരം 209,924 ആണ് ഇവിടുത്തെ ജനസംഖ്യ. കാലിഫോർണിയയിലെ 17 ആമത്തെ വലിയ നഗരവും ഐക്യനാടുകളിലെ 100-ാമത് വലിയ നഗരവുമാണ് സാൻ ബർണാർഡിനോ.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സാൻ ബർണാർഡോനൊ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിന്റെ തെക്കുഭാഗത്തു സ്ഥിതിചെയ്യുന്ന ഒരു കൌണ്ടിയാണ് **സാൻ ബർണാർഡോനൊ കൗണ്ടി**. ഔദ്യോഗികമായി “കൗണ്ടി ഓഫ് സാൻ ബർണാർഡിനൊ” എന്നറിയപ്പെടുന്നു.

2010-ലെ ഐക്യനാടുകളുടെ സെൻസസ് രേഖകൾ പ്രകാരം ഈ കൌണ്ടിയിലെ ആകെ ജനസംഖ്യ 2,035,210 ആണ്. ഇതനുസരിച്ച് കാലിഫോർണിയയിലെ ജനസംഖ്യയിൽ അഞ്ചാമത്തെ സ്ഥാനമുള്ള കൌണ്ടിയും അമേരിക്കൻ ഐക്യനാടുകളി‍ലാകെ ജനസംഖ്യയിൽ 12-ആം സ്ഥാനവുമുള്ള കൌണ്ടിയാണ്. കൌണ്ടി ആസ്ഥാനം സാൻ ബർണാർഡിനൊ നഗരത്തിലാണ്.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
പാർസിക് ഹിൽ

മഹാരാഷ്ട്രയിലെ താനെ ജില്ലയിലെ മുംബൈ മെട്രോപൊളിറ്റൻ പ്രദേശത്ത് സ്ഥിതി ചെയ്യുന്ന ഒരു കുന്നാണ് ** പാർസിക് ഹിൽ (Parsik Hill)**. പാർസിക് ടണൽ കടന്നുപോകുന്നത് ഈ കുന്നിനെ തുരന്നുകൊണ്ടാണ്. ഇന്ത്യയിലെ ആദ്യത്തെ റെയിൽ തുരങ്കമാണ് ഈ ടണൽ. ഇന്ത്യയിലും ഏഷ്യയിലും ഏറ്റവും നീളമുള്ളതും ഏറ്റവും പഴക്കമുള്ള തുരങ്കങ്ങളിലൊന്നായ ഇത് ഇന്ത്യയിലെ ഏറ്റവും വലിയ ടൂറിസ്റ്റ് കേന്ദ്രമാണ്. 
## ഭൂപ്രകൃതി
റെയിൽവേ പാതയ്ക്ക് സമാന്തരമായി തെക്കുവടക്കായി എഴുകിലോമീറ്റർ നീളത്തിൽ നീണ്ടുകിടക്കുന്ന, 10 അടി ഉയരമുള്ള കുന്നിൻശിഖരമുണ്ട് ഈ കുന്നിന്. ഏകദേശം 15 ച.കി.മീ. വിസ്തൃതിയുള്ള റിസർവ് വനമാണ് ഈ കുന്ന്. 
## പാരിസ്ഥിതിക പ്രശ്നങ്ങൾ
നിരവധി പക്ഷിവർഗങ്ങളും സസ്തനികളും ഉള്ള ഈ കുന്നിൽ നടക്കുന്ന അനധികൃതമായ കരിങ്കൽ ഖനനവും ഭവന നിർമ്മാണവുമാണ് ഈ കുന്ന് നേരിടുന്ന പ്രധാന പാരിസ്ഥിതിക വെല്ലുവിളികൾ.

## അവലംബം

വർഗ്ഗം:മഹാരാഷ്ട്ര
വർഗ്ഗം:ഇന്ത്യയിലെ പ്രധാനപ്പെട്ട പക്ഷിമേഖലകൾ
അമ്മയ്ക്കൊരു താരാട്ട്

2015ൽ ശ്രീകുമാരൻ തമ്പി രചനയും സംവിധാനവും നിർവഹിച്ച ഒരു ചലച്ചിത്രമാണ് അമ്മയ്ക്കൊരു താരാട്ട്. ശാരദ, മധു, സുരാജ് വെഞ്ഞാറമ്മൂട്, മഞ്ജു പിള്ള, ബിന്ദു പണിക്കർ, മണികണ്ഠൻ പട്ടാമ്പി, സായികുമാർ, പി.ശ്രീകുമാർ, ഇന്ദ്രൻസ്, മാമുക്കോയ എന്നിവരാണ് ഈ ചിത്രത്തിൽ മുഖ്യ വേഷങ്ങളിൽ അഭിനയിച്ചിരിക്കുന്നത്. 

## അഭിനേതാക്കൾ
* ശാരദ
* മധു
* സുരാജ് വെഞ്ഞാറമ്മൂട്
* മഞ്ജു പിള്ള,
* ബിന്ദു പണിക്കർ
* മണികണ്ഠൻ പട്ടാമ്പി
* സായികുമാർ
* പി.ശ്രീകുമാർ
* ഇന്ദ്രൻസ്
* മാമുക്കോയ

## സംഗീതം
ഈ ചിത്രത്തിലെ ഗാനങ്ങൾ എഴുതിയതും സംഗീതം നൽകിയതും ശ്രീകുമാരൻ തമ്പി തന്നെയാണ്.

## പുറത്തേക്കുള്ള കണ്ണികൾ
* 
* http://www.indiaglitz.com/ammakkoru-tharattu-malayalam-movie-review-19395.html 

വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശ്രീകുമാരൻ തമ്പി സംവിധാനം ചെയ്ത ചലച്ചിത്രങ്ങൾ
വർഗ്ഗം:മധു- ശാരദ ജോഡി
കർണ്ണഭൂഷണം

മഹാകവി ഉള്ളൂർ എസ്. പരമേശ്വരയ്യർ  രചിച്ച ഒരു ഖണ്ഡകാവ്യമാണ് 'കർണ്ണഭൂഷണം'’. മഹാഭാരതത്തിലെ  ഉജ്വല കഥാപാത്രമായ കർണ്ണന്റെ മഹത്വമാണ് ഉള്ളൂർ ഈ കാവ്യത്തിൽ അവതരിപ്പിച്ചിരിക്കുന്നത്.കൊല്ലവർഷം 1104-ൽ ആണ് കർണഭൂഷണം പ്രസിദ്ധികരിച്ചത്. കർണ്ണഭൂഷണത്തിലെ പ്രതിപാദ്യം ഇതാണ്:മഹാഭാരതയുദ്ധം നടന്നു കൊണ്ടിരിക്കുന്ന കാലം. കർണ്ണൻ കൗരവപക്ഷത്ത് നിന്നുകൊണ്ട് പാണ്ഡവസേനക്കെതിരെ ശക്തിയായി പടപൊരുതി കൊണ്ടിരിക്കുകയാണ്. അക്കാലത്ത് ഒരു ദിവസം സൂര്യഭഗവാൻ ബ്രാഹ്മണ വേഷം ധരിച്ച് പുത്രന്റെ മുന്നിൽ എത്തി.  പിതാവായ സൂര്യദേവനാണ് തന്റെ മുന്നിലെത്തിയിരിക്കുന്നത് എന്ന് മനസ്സിലാക്കാതെ, കർണ്ണൻ തന്റെ മുന്നിലെത്തിയ ബ്രാഹ്മണനോട്, അങ്ങേക്ക് എന്താ ആഗ്രഹം ഉണ്ടെങ്കിലും കല്പിക്കൂ, കർണ്ണൻ അത് സാധിച്ചു തരുന്നതാണ് എന്ന് പറഞ്ഞു. ഈ ഘട്ടത്തിൽ, സ്വന്തം പുത്രനായ അർജുനന്റെ വിജയത്തിനു വേണ്ടി ദേവേന്ദ്രൻ കർണ്ണനെ സമീപിച്ച് വിലപ്പെട്ട കവച കുണ്ഡലങ്ങൾ ആവശ്യപ്പെടുമെന്നും,എന്നാൽ സ്വരക്ഷയെ കരുതി അത് നൽകരുതെന്നും സൂര്യ ഭഗവാൻ പുത്രനെ ഉപദേശിച്ചു.എന്നാൽ മഹാ മനസ്കനും ദാനശീലനുമായ കർണ്ണന്  ആ ഉപദേശം സ്വീകാര്യമായിരുന്നില്ല. ദേവേന്ദ്രൻ വന്ന ആവശ്യപ്പെടുകയാണെങ്കിൽ, യാതൊരു മടിയും കൂടാതെ താൻ കുണ്ഡലം ദാനം ചെയ്യുമെന്ന് പുത്രൻ വിനീതനായി പിതാവിനെ അറിയിച്ചു. പുത്രന്റെ മഹത്തായ, ദാനശീലത്തെ സൂര്യ ഭഗവാൻ ഇപ്രകാരം വാഴ്ത്തുന്നു: 

നിൻ കീർത്തി പൊങ്ങുക; നിൻ പേർ വിളങ്ങുക 

നിൻ വിഘ്നം വെൽക നിൻ ദാനധർമ്മം 

ഇക്കർണം കൈവിടും കുണ്ഡലം ലോകത്തിൻ         
 
നൽക്കർണ്ണഭൂഷണ്ണമായ് വിളങ്ങും.   
 

## പ്രചോദനം
കർണ്ണഭൂഷണത്തിന്റെ മുഖവുരയിൽ ഉള്ളൂർ തന്നെ പരാമർശിക്കുന്നതു പ്രകാരം,  ബംഗാളി സാഹിത്യത്തിലെ അക്കാലത്തെ പുതിയ പ്രവണതയ്ക്കു സമാന്തരമായി അദ്ദേഹം  രചിച്ച കാവ്യപരീക്ഷണമായിരുന്നു കർണ്ണഭൂഷണം. പുരാണങ്ങളിലും മറ്റും താരതമ്യേന ദുഷ്ടസ്വഭാവമുള്ളവരെന്നു് ജനങ്ങളാൽ കരുതപ്പെട്ടുവരുന്ന കഥാപാത്രങ്ങളുടെ നല്ല വശങ്ങളും അവരുടെ വീക്ഷണകോണിൽനിന്നുള്ള കഥാഗതിയും പ്രമേയമാക്കുന്ന ഈ ശൈലി പിന്നീട് ഭാരതീയസാഹിത്യത്തിൽ  ധാരാളം എഴുത്തുകാർ ഉപയോഗിച്ചുവന്നിട്ടുണ്ടു്.  

ആയിടെ പ്രസിദ്ധീകരിച്ചിരുന്ന  ഉണ്ണിനമ്പൂരി എന്ന മാസികയിൽ അദ്ദേഹത്തിന്റെ രചനയായ ‘അന്നും ഇന്നും‘ എന്ന ലഘുകൃതി വായിക്കാനിട വന്ന ആസ്വാദകരാണു് അദ്ദേഹത്തിന് ഇത്തരമൊരു കാവ്യം എഴുതാൻ പ്രചോദനം നൽകിയതു്. പുരാണപുരുഷന്മാരിൽ ഒരാളുടെ ഒരപദാനത്തെയെങ്കിലും വിവരിക്കുന്ന ഒരു കാവ്യം രചിക്കണമെന്നു് അവർ അദ്ദേഹത്തോടു് ആവശ്യപ്പെട്ടിരുന്നുവത്രേ. 
 

## ഘടന
മുപ്പതു് ലഘുഖണ്ഡങ്ങളായി 908 വരികളാണു് കർണ്ണഭൂഷണത്തിന്റെ ഉള്ളടക്കം. അർജ്ജുനപിതാവായ ഇന്ദ്രൻ  കവചകുണ്ഡലങ്ങൾ ദാനം ചെയ്യാൻ അഭ്യർത്ഥിച്ച് കർണ്ണനെ വന്നു കാണുന്ന രംഗത്തോടെയാണു് കവിത ആരംഭിക്കുന്നതു്. തുടർന്നുള്ള സംഭാഷണങ്ങളും അതോടൊപ്പമുള്ള കർണ്ണന്റെ മനോവ്യാപാരങ്ങളുമാണു് കവിതയിലെ പ്രമേയം.

വർഗ്ഗം:ഉള്ളൂർ എസ്. പരമേശ്വരയ്യരുടെ കൃതികൾ
വർഗ്ഗം:മലയാള കാവ്യങ്ങൾ
ഏകവർഗ്ഗകൃഷി

ഒരേ സമയം ഒരു കാർഷികവിളയോ, സസ്യമോ,  അവയുടെ വിവിധതരത്തിൽപ്പെട്ട കന്നുകാലി സ്പീഷീസുകളേയോ അല്ലെങ്കിൽ ബ്രീഡുകളെയോ പാടത്തോ അല്ലെങ്കിൽ ഒരു കാർഷികവ്യവസ്ഥയിലോ ഉൽപ്പാദിപ്പിക്കുയോ, വളർത്തുകയോ ചെയ്യുന്ന കാർഷികസമ്പ്രദായമാണ് **മോണോകൾച്ചർ** അഥവാ **ഏകവർഗ്ഗകൃഷി**. ഒരേസമയം ഒരേസ്ഥലത്തുതന്നെ ഒന്നിൽക്കൂടുതൽ വിളകൾ വളർത്തുന്ന ബഹുവർഗ്ഗകൃഷിയിൽ (Polyculture) ഏകവർഗ്ഗകൃഷിയ്ക്ക് ഒരു ബദലാണ്. വ്യാവസായികാടിസ്ഥാനത്തിലുള്ള കൃഷിരീതിയിലും ജൈവകൃഷിരീതിയിലും ഏകകൃഷിരീതി വ്യാപകമായി ഉപയോഗിക്കുന്നു. ഈ കൃഷിരീതി കൃഷിചെയ്യുന്നതിലും വിളവെടുപ്പിലും കൂടുതൽ ക്ഷമത പ്രദാനം ചെയ്യുന്നു. 

ഒരേ സ്പീഷീസിലുള്ള വിളകൾ തന്നെ വർഷങ്ങളോളം തുടർച്ചയായി കൃഷിചെയ്യുന്ന ഏകവർഗ്ഗകൃഷി കീടങ്ങളുടേയും അസുഖങ്ങളും കൂടുതൽ വേഗം ഉണ്ടാകുന്നതിനു കാരണമാകുന്നു. പത്തോജന്റെ വേഗത്തിലുള്ള വ്യാപനം ഒരേതരത്തിലുള്ള കാർഷികവിളകളെ എളുപ്പത്തിൽ ബാധിക്കുന്നു. പാരിസ്ഥിതിയിൽ ആഘാതങ്ങൾ സൃഷ്ടിക്കുന്നതിനാലും, ഭക്ഷണലഭ്യതാസൃംഖലയെ അപകടത്തിലാക്കുന്നതിനാലും ഈ കൃഷിരീതി വിർശിക്കപ്പെടുന്നുണ്ട്. 
 
ഏതാനും കാർഷികവിളകളുടെ ചാക്രികമായ കൃഷിരീതി നിർദ്ദേശിക്കുന്ന, ലോകത്തിന്റെ പലഭാഗങ്ങളിൽ നടത്തിവരുന്ന ഒലിഗോകൾച്ചർ ഏകവർഗ്ഗകൃഷി ബദലായി നിർദ്ദേശിക്കുന്നുണ്ട്.

ഒരു വകഭേദത്താൽ പ്രബലമായ ഏതെങ്കിലും വിഭാഗത്തെ വിവരിക്കാനായോ, (ഉദാഹരണത്തിന് social monoculturalism), സംഗീതശാസ്ത്രത്തിൽ പാശ്ചാത്യ  പോപ്പ് സംഗീതത്തിലെ അമേരിക്കൻ, ബ്രിട്ടീഷ് സംഗീതവ്യവസായത്തിന്റെ പ്രബലതയെ വിവരിക്കാനോ അല്ലെങ്കിൽ കമ്പ്യൂട്ടർ ശാസ്ത്രത്തിന്റെ മേഖലയിൽ ഒരേ സോഫ്റ്റ്വെയറുകളിൽ പ്രവർത്തിക്കുന്ന ഒരുകൂട്ടം കമ്പ്യൂട്ടറുകളെ വിവരിക്കാനായോ monoculture എന്ന പദം ഇടയ്ക്കിടെ ഉപയോഗിക്കാറുണ്ട്. 

## ഇതും കാണുക
* ജൈവവൈവിധ്യം
* വിള വൈവിധ്യം
* ട്രാൻസ്ജീനിക് സസ്യങ്ങൾ
* Gros Michel bananas
* Heirloom plant
* Kil'ayim (prohibition)
* Neglected and underutilized crop
* പെർമാകൾച്ചർ
* വിത്ത് ബാങ്ക്
* ത്രീ സിസ്റ്റേഴ്സ്
* Great French Wine Blight

## അവലംബങ്ങൾ

വർഗ്ഗം:കൃഷിരീതികൾ
വർഗ്ഗം:സസ്യരോഗങ്ങൾ
മഹൈൽ മൌണ്ടൻസ് ദേശീയോദ്യാനം

**മഹൈൽ മൌണ്ടൻസ്** ദേശീയോദ്യാനം ടാൻസാനിയയിലെ കിഗോമ മേഖലയിലെ ടാൻഗനിയിക്ക തടാകതീരത്തു സ്ഥിതിചെയ്യുന്ന ഒരു ദേശായോദ്യാനമാണ്.

ഈ ദേശീയോദ്യാനത്തിൻറെ അതിരുകൾക്കകത്ത് സ്ഥിതി ചെയ്യുന്ന മഹൈൽ മലനിരകളുടെ പേരിൽനിന്നാണ് ഉദ്യാനത്തിന്  ഈ പേരു ലഭിക്കുന്നത്. ഈ ദേശീയോദ്യാനം നിരവധി അസാധാരണമായ പ്രത്യേകതകൾ ഉള്ളതാണ്. ആദ്യത്തെ പ്രത്യേകത, രാജ്യത്ത് ചിമ്പാൻസികൾക്കായുള്ള രണ്ട് സംരക്ഷിത മേഖലകളിൽ ഒന്നാണ് ഈ ദേശീയോദ്യാനം. (രണ്ടാമത്തേത് ഗവേഷകനായ ജെയിൻ ഗുഡോളിനാൽ പ്രശസ്തമാക്കപ്പെട്ട  തൊട്ടടുത്തുതന്നെയുള്ള ഗോംബെ സ്ട്രീം ദേശീയോദ്യാനമാണ്).

മഹൈൽ മൗണ്ടൻസ് ദേശീയോദ്യാനത്തിലാണ് അറിയപ്പെടുന്നവയിൽ ഏറ്റവും കൂടുതൽ ചിമ്പാൻസികളുടെ അംഗസംഖ്യയുള്ളത്. ദേശീയോദ്യാനത്തിൻറെ വലിപ്പവും വിദൂരസ്ഥമായ ഇതിൻറെ കിടപ്പും ചിമ്പാൻസികളുടെ അംഗസംഖ്യ  വർദ്ധിക്കുന്നതിനു പര്യാപ്തമായ സാഹചര്യങ്ങളാണ്.

## അവലംബം

വർഗ്ഗം:ടാൻസാനിയയിലെ ദേശീയോദ്യാനങ്ങൾ
സിംഗപ്പൂരിന്റെ ദേശീയപതാക

ചന്ദ്രക്കലയും അഞ്ച് നക്ഷത്രങ്ങളും ആലേഖനം ചെയ്ത, ചുവപ്പ് വെളുപ്പ് എന്നീ നിറങ്ങളുള്ള ഒരു പതാകയാണ് **സിംഗപ്പൂരിന്റെ ദേശീയ പതാക**. 1959-ൽ ബ്രിട്ടീഷ് സാമ്രാജ്യത്തിൽനിന്നും സ്വയംഭരണത്തിനുള്ള അവകാശം നേടിയപ്പോഴാണ് ഈ പതാക ആദ്യമായി സ്വീകരിച്ചത്. പിന്നീട് 1965 ആഗസ്ത് 9-ന് ബ്രിട്ടണിൽനിന്നും പൂർണ്ണസ്വാതന്ത്ര്യം നേടിയപ്പോൽ ഈ പതാകയെ ദേശീയപതാകയായി ഒരിക്കൽക്കൂടി പ്രഖ്യാപിച്ചു.

ചതുരാകൃതിയിൽ തിരശ്ചീനമായി തുല്യ അളവിൽ കീഴെ വെളുപ്പുനിറവും, മേലെ ചുവപ്പുനിറവുമുള്ള ഒരു പതാകയാണ് ഇത്. ഇതോടൊപ്പം കൊടിമരത്തിനു സമീപമായി ചുവപ്പ് ഖണ്ഡത്തിൽ വെള്ള നിറത്തിൽ ഒരു ചന്ദ്രക്കലയും അഞ്ച് നക്ഷത്രങ്ങളും ആലേഖനം ചെയ്തിരിക്കുന്നു. പതാകയുടെ രൂപകല്പനയിലെ ഓരോഘടകത്തിനും അതിന്റേതായ അർഥമുണ്ട്. ചുവപ്പ് ആഗോളസാഹോദര്യത്തേയും, മാനവ സമത്വത്തെയും സൂചിപ്പിക്കുന്നു. ശാശ്വതമായി വ്യാപിക്കുന്ന നിർമ്മലതയേയും നന്മയേയുമാണ് വെള്ള നിറം സൂചിപ്പിക്കുന്നത്. വളർന്നു വരുന്ന ഒരു യുവ രാജ്യത്തെ ചന്ദ്രക്കല പ്രതിനിധാനം ചെയ്യുന്നു, 5 നക്ഷത്രങ്ങൾ സിംഗപ്പൂരിന്റെ ആദർശങ്ങളായ ജനാധിപത്യം, സമാധാനം, പുരോഗതി, നീതി, സമത്വം എന്നീ തത്ത്വങ്ങളെയാണ് സൂചിപ്പിക്കുന്നത്.
## ചരിത്രം
## രൂപകൽപ്പന
സിംഗപൂരിന്റെ ദേശീയ പതാക-ദേശീയ ഗാന നിയമം, പതാകയുടെ രൂപകല്പനയെ കുറിച്ചും , അതിന്റെ പ്രതീകാത്മകതയെകുറിച്ചും പ്രധിപാധിക്കുന്നുണ്ട്. 20ആം നൂറ്റാണ്ടിന്റെ, രണ്ടാം പകുതിയോടുകൂടി, ചന്ദ്രകലയും നക്ഷത്രവും എന്നത്  ഇസ്ലാമിന്റെ ചിന്നമായി പരക്കെ അംഗീകരിച്ച് കഴിഞ്ഞിരുന്നു, എന്നാൽ സിംഗപ്പുരീന്റെ ദേശീയ പതാകയിലെ ചന്ദ്രകലയും നക്ഷത്രവും ഇസ്ലാമിനെയല്ലെ പ്രതിനിധികരിക്കുന്നത്. ദേശീയ പതാകയിൽ ചന്ദ്രകലയും നക്ഷത്രവും ആലേഖനം ചെയ്തിട്ടുള്ള രണ്ട് അമുസ്ലീം രാജ്യങ്ങളാണ് സിംഗപ്പൂരും നേപ്പാളും.

ദേശീയ പതാകയുടെ നീളവും വീതിയും യഥാക്രമം 3:2 എന്ന അനുപാതത്തിലാണ്. ദേശീയപതാകയിൽ ഉപയോഗിക്കേണ്ട ചുവപ്പ് നിറം പാന്റൺ 032 ആകണം എന്ന് സിംഗപ്പൂർ സർക്കാർ നിഷ്കർഷിക്കുന്നു.  ദേശീയ പതാകയുടെ നിർമ്മാണത്തിന് ബണ്ടിങ് വൂൾ നിർദ്ദേശിക്കുന്നു.

## ചട്ടങ്ങൾ

## മറ്റ് അനുബന്ധ പതാകകൾ

## അവലംബം


വർഗ്ഗം:ദേശീയ പതാകകൾ
വർഗ്ഗം:സിംഗപ്പൂർ
പ്രകൃതിവിഭവങ്ങളുടെ ചൂഷണം

[ലഘുചിത്രം|[Timber]]

പരിസ്ഥിതിനാശത്തോടൊപ്പം സാമ്പത്തിക വളർച്ചയ്ക്കുള്ള പ്രകൃതിവിഭവങ്ങളുടെ ഉപയോഗമാണ്**പ്രകൃതിവിഭവങ്ങളുടെ ചൂഷണം.** ഈ പ്രവർത്തനം 19ആം നൂറ്റാണ്ടിൽ വ്യാവസായികാടിസ്ഥാനത്തിൽ ആരംഭിച്ചത് അസംസ്കൃത വസ്തുക്കളുടെ (ഖനനം, നീരാവിശക്തി, യന്ത്രസാമഗ്രികൾ) വേർതിരിക്കലും ശുദ്ധീകരണം വികസിച്ചതോടെയാണ്. 20 ആം നൂറ്റാണ്ടിൽ ഊർജ്ജത്തിന്റെ ഉപയോഗം പെട്ടെന്നു വർദ്ധിച്ചു. ഇന്ന്, ഏകദേശം 80% മുള്ള ലോകത്തിന്റെ ഊർജ്ജ ഉപയോഗം നിറവേറ്റുന്നത് എണ്ണ, കൽക്കരി, പെട്രോൾ എന്നിവ അടങ്ങിയ ഫോസിൽ ഇന്ധനങ്ങൾ വേർതിരിച്ചെടുത്താണ്. മനുഷ്യൻ ചൂഷണം ചെയ്ത മറ്റൊരു വീണ്ടും ഉപയോഗിക്കാൻ കഴിയാത്ത മറ്റൊരു പ്രകൃതിവിഭവം വിലമതിക്കാനാകാത്ത ലോഹങ്ങൾ ഉൾപ്പെടെയുള്ള സബ്- സോയിൽ മിനറലുകളാണ്. ഇവ വ്യാവസായിക ഉൽപ്പന്നങ്ങൾ ഉണ്ടാക്കാനാണ് ഉപയോഗിക്കുന്നത്. കടുംകൃഷി എന്നത് പ്രകൃത്യായുള്ള പരിസ്ഥിതിയുടെ അനേകം മേഖലകൾക്ക് (ഉദാഹരണത്തിന്: ഭൂതലത്തിലുള്ള ആവാസവ്യവസ്ഥയിലുള്ള വനങ്ങളുടെ നാശം, ജല ആവാസവ്യ്വസ്ഥയിലെ ജലമലിനീകരണം) ഭംഗംവരുത്തുന്ന ഒരു തരം ഉൽപ്പാദനപ്രകൃയയ്ക്ക് ഉദാഹരണമാണ്. ലോകജനസംഖ്യകൂടുകയും വാണിജ്യവളർച്ച ഉണ്ടാകുകയും ചെയ്യുന്നതിനനുസരിച്ച്, പ്രകൃതി വിഭവങ്ങളുടെ നാശമുണ്ടാകുന്നത് ഉൽഖണ്ഡ ഉണർത്തുന്നതാണ്. അസംസ്കൃത വസ്തുക്കൾ പാരമ്പര്യേതര രീതിയിലല്ലാതെ വേർതിരിച്ചെടുക്കുന്നത് ഇതിനെ സ്വാധീനിക്കുന്നു.  

## ഇതും കാണുക
* Sustainability

* List of environmental issues

* Myth of superabundance

* Over-consumption

* Overexploitation

* Spaceship Earth

* Environmental disaster

* ഈസ്റ്റർ ദ്വീപ്

* Human impact on the environment

## അവലംബം

വർഗ്ഗം:പരിസ്ഥിതി
ടോർസ നദി

ടിബറ്റിലെ ചംബി താഴ്വരയിൽ ഉൽഭവിക്കുന്ന ഒരു ദക്ഷിണേഷ്യൻ നദിയാണ് **ടോർസ നദി**. ചൈന, ഭൂട്ടാൻ, ഇന്ത്യ, ബംഗ്ലാദേശ്എന്നീ നാലു രാജ്യങ്ങളിലൂടെ ഒഴുകുന്ന നദിയാണിത്. 358 കിലോമീറ്റർ നീളമുള്ള ടോർസ നദി ടിബറ്റിൽ മാ ചൂ, ഭൂട്ടാനിൽ അമോ ചൂ, എന്നീ പേരുകളിലാണ് അറിയപ്പെടുന്നത്. ഇന്ത്യയിലേക്ക് കടക്കുന്നതിനുമുൻപ് 113 കിലോമീറ്റർ ദൂരം ചൈനയിലൂടെയും 145 കിലോമീറ്റർ ഭൂട്ടാനിലൂടെയും ടോർസ നദി ഒഴുകുന്നു. ഫുണ്ട്ഷോലിങ്, ജയ്ഗോൺ, കൂച്ച് ബിഹാർ എന്നീ പട്ടണങ്ങളും പശ്ചിമബംഗാളിലെ ജൽഡാ പാരാ ദേശീയോദ്യാനവും ടോർസ നദിയുടെ കരയിലാണ് സ്ഥിതി ചെയ്യുന്നത്. ബ്രഹ്മപുത്ര നദിയാണ് ടോർസ നദിയുടെ പതനസ്ഥാനം.
## അവലംബം

വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
വർഗ്ഗം:ഭൂട്ടാനിലെ നദികൾ
വർഗ്ഗം:ബംഗ്ലാദേശിലെ നദികൾ
വർഗ്ഗം:ചൈനയിലെ നദികൾ
വർഗ്ഗം:പശ്ചിമ ബംഗാളിലെ നദികൾ
വർഗ്ഗം:ബ്രഹ്മപുത്ര നദിയുടെ പോഷകനദികൾ
വർഗ്ഗം:തിബെത്തിലെ നദികൾ
വർഗ്ഗം:ഏഷ്യയിലെ അന്താരാഷ്ട്രനദികൾ
അരുഷ ദേശീയോദ്യാനം

**അരുഷ ദേശീയോദ്യാനം**, വടക്കുകിഴക്കൻ ടാൻസാനിയയിലെ അരുഷ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 4566 മീറ്റർ ഉയരമുള്ള ഒരു പ്രമുഖ അഗ്നിപർവ്വതമായ മൌണ്ട് മേരു ഈ ദേശീയോദ്യാനത്തിലുൾപ്പെടുന്നു. ഉദ്യാനത്തിൻറെ വലിപ്പം താരമ്യേന ചെറുതെങ്കിലും മൂന്നു വ്യത്യസ്ത മേഖലകളിലെ വ്യതിരിക്തമായ ഭൂപ്രകൃതിയാൽ വ്യത്യസ്തമാണ്.

## വന്യജീവികൾ
അരുഷ ദേശീയോദ്യാനം വന്യജീവിവൈവിധ്യത്താൽ സമ്പന്നമാണ്.  എന്നാൽ, ടാൻസാനിയയുടെ വടക്കൻ മണ്ഡലത്തിലെ മറ്റ് ദേശീയ ഉദ്യാനങ്ങളിലെ സന്ദർശകർക്കു ലഭിക്കുന്ന അതേ അനുഭവങ്ങൾ സന്ദർശകർ ഇവിടെ പ്രതീക്ഷിക്കരുത്. ദേശീയോദ്യാനത്തിൻറെ വലിപ്പം കുറവായിരുന്നിട്ടും ജിറാഫ്, കേപ്പ് കാട്ടുപോത്ത്, സീബ്ര, വാർത്തോഗ് (പന്നിയുടെ വർഗ്ഗത്തിൽപ്പെട്ട ജന്തു), ബ്ലാക്ക് ആൻഡ് വൈറ്റ് കൊലോബസ് കുരങ്ങ്, നീല കുരങ്ങ്, ഫ്ലമിംഗൊ, ആന, സിംഹം തുടങ്ങി നിരവധി ആഫ്രിക്കൻ മൃഗങ്ങളെ ഇവിടെ കാണുവാൻ സാധിക്കുന്നു. പുള്ളിപ്പുലികളും ഇവിടെയുണ്ടെങ്കിലും അപൂർവമായി മാത്രമേ കാണപ്പെടുന്നുള്ളൂ.

## ചിത്രശാല

പ്രമാണം:Arusha National Park Landscape.jpg|ഭൂപ്രകൃതി
പ്രമാണം:Arusha National Park- Jungle Road.jpg|Jungle road
പ്രമാണം:Arusha National Park- Flamingos at Momella Lake.jpg|ഫ്ലമിംഗോകൾ
പ്രമാണം:Arusha National Park- Flamingos at Momella Lake 2.jpg|മൊമെല്ല തടാകം
പ്രമാണം:Giraffes Arusha Tanzania.jpg|ജിറാഫുകൾ
പ്രമാണം:Arusha-NatPark-Ngurdoto-Crater.jpg|Ngurdoto Crater


## അവലംബം

വർഗ്ഗം:ടാൻസാനിയയിലെ ദേശീയോദ്യാനങ്ങൾ
ക്ലയർമോണ്ട്, കാലിഫോർണിയ

**ക്ലയർമോണ്ട്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ലോസ് ആഞ്ചലസ് കൌണ്ടിയുടെ കിഴക്കേ അറ്റത്തുള്ള ഒരു നഗരമാണ്. ലോസ് ആഞ്ചലസ് നഗരകേന്ദ്രത്തിൽനിന്ന് ഏകദേശം 30.3 മൈൽ (48.8 കിലോമീറ്റർ) കിഴക്കായിട്ടാണ് ഈ നഗരം നിലനിൽക്കുന്നത്. കിഴക്കൻ സാൻ ഗബ്രിയേൽ താഴ്വരയിൽ, സാൻ ഗബ്രിയേൽ പർവ്വതനിരകളുടെ താഴ്വരയിലെ കുന്നിൻപ്രദേശത്താണ് നഗരം നിലനിൽക്കുന്നത്. ഈ നഗരത്തിലെ ആകെ ജനസംഖ്യ 2015 ലെ സെൻസസ് രേഖകളിൽ കണക്കാക്കിയതുപ്രകാരം 36,283 ആയിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഗോംബെ സ്ട്രീം ദേശീയോദ്യാനം

**ഗോംബെ സ്ട്രീം ദേശീയോദ്യാനം** ടാൻസാനിയയിലെ പടിഞ്ഞാറൻ കിഗോമ മേഖലയിലുള്ളതും കിഗോമ മേഖലയുടെ തലസ്ഥാനമായ കിഗോമയ്ക്ക് 10 മൈൽ (20 കിലോമീറ്റർ) വടക്കായി സ്ഥിതിചെയ്യുന്നതുമായ ഒരു ദേശീയോദ്യാനമാണ്. 1968 ൽ സ്ഥാപിതമായ ഗോംബെ സ്ട്രീം ടാൻസാനിയയിലെ ഏറ്റവും ചെറിയ ദേശീയ ഉദ്യാനമാണ്. ടാൻഗനിക തടാകത്തിൻറ കിഴക്കൻ തീരത്തെ കുന്നിൻപ്രദേശത്തിനു സമാന്തരമായുള്ള 20 ചതുരശ്ര മൈൽ (52 കി.മീ2) മാത്രം വിസ്തൃതിയിലുള്ള പ്രദേശത്താണ് ഈ ദേശീയോദ്യാനം നിലനിൽക്കുന്നത്. 

## അവലംബം

വർഗ്ഗം:ടാൻസാനിയയിലെ ദേശീയോദ്യാനങ്ങൾ
ടെംപിൾ റൺ

**ഇമാൻജി സ്റ്റുഡിയോസ് **വി കസിപ്പിച്ചെടുത്തതും പുറത്തിറക്കിയതുമായ 3 D എൻഡ്‌ലെസ്സ് റണ്ണിങ് വീഡിയോ  ഗെയിം ആണ് ടെംപിൾ റൺ.
ഭാര്യഭർത്താക്കന്മാരായ keith shepherdഉം Natalia Luckyanova യും ആണ് ഇത് പ്രോഗ്രാമിം ചെയ്തതും നിർമിച്ചതും രൂപകൽപ്പന ചെയ്തെടുത്തതും.Kiril Tchangov വരകൾ പൂർത്തീകരിച്ച ഈ കളി ഇന്ന് കൊച്ചുകുട്ടികൾ മുതൽ മുതിർന്നവർ വരെ ശീലമാക്കിയിരിക്കുന്ന ഒന്നാണ്.ആദ്യമായി ഐഒഎസ് ഉപകരണങ്ങളിലായിരുന്നു ഇത് റിലീസ് ചെയ്തത്.പിന്നീട് ആൻഡ്രോയിഡിലേക്കും വിന്ഡോസിലേക്കും ചേക്കേറുകയായിരുന്നു.1 ബില്യൺ പേർ ഈ ഗെയിം ഇതിനോടകം ഡൌൺലോഡ് ചെയ്തുകഴിഞ്ഞു.

## എങ്ങനെ കളിക്കാം
തന്നെ പിന്തുടരുന്ന ഭീകരജീവിയിൽ നിന്നും രക്ഷ നേടാൻ ഓടുന്ന ഒരു കഥാപാത്രത്തെയാണ് നമുക്ക് സഹായിക്കേണ്ടത് .അയാളെ അയാൾ ഓടുന്ന വഴികളിലെ തടസങ്ങൾ നീക്കിക്കൊടുത്ത്‌ മുന്നോട്ടുകുത്തിക്കാൻ നമ്മൾ പ്രാപ്തനാക്കണം.പൊട്ടിപ്പൊളിഞ്ഞ വഴികളും നദികളും റെയിൽ പാളങ്ങളും കടന്ന് മുന്നോട്ട് കുത്തിക്കണം.പോകുന്ന വഴികളിൽ സ്വര്ണനാണയങ്ങളും കാണാൻ സാധിക്കുന്നതാണ് .ഇടത്തോട്ടും വലത്തോട്ടും നീക്കിക്കൊണ്ട് അവ സ്വന്തമാക്കാവുന്നതുമാണ്.ഇടക്ക് തടസങ്ങൾ ചാടിക്കടക്കാനും തടസങ്ങളിൽ നിന്ന് തെന്നിമാറാനും നമ്മൾ അയാളെ സഹായിക്കണം .കളിയുടെ ഇടക്ക് നേടുന്ന ചില പെട്ടികളും സമ്മാനങ്ങളും അയാൾക് ഊർജവും സ്വര്ണനാണയങ്ങളും നൽകി മുന്നേറാൻ സഹായിക്കും .

## സിനിമ
ടെംപിൾ റൺ എന്ന ഈ ഗെയിം സിനിമ ആക്കാൻ ഇമാൻജി സ്റ്റുഡിയോസുമായി നിർമാതാവ് **ഡേവിഡ്‌ ഹൈമാൻ **സംഭാഷണത്തിലേർപ്പെട്ടതായും ഉണ്ട് .
  ** പ്രകാശനം **
 
  ഓഗസ്റ്റ്‌ 4 2011 ൽ ആപ്പ് സ്റ്റോറിൽ പ്രകാശനം ചെയ്തതിൽ പിന്നെ ഈ ഗെയിംന്റെ ജനശ്രദ്ധ കൂടുകയും അതോടൊപ്പം തന്നെ **സ്യ്ങ്ക **യെ ഇമാൻജി സ്റ്റുഡിയോസ് മറികടന്ന് ഒന്നാമതെത്തുകയും ചെയ്തു .അർഹിച്ച വിജയം കരസ്ഥമാക്കിയതിനാൽ ചിലർ ടെംപിൾ ഗാൻസ് ടെംപിൾ ജമ്പ് പിഗ്‌ജി റൺ സോമ്പി റൺ പിരമിഡ് റൺ എന്നിങ്ങനെ ഇതേ രൂപേണ വിവിധതരതിലുള്ള ഗെയിംസ്  തയ്യാറാക്കുകയുണ്ടായി .**ഐ ട്യൂൺസ് ** സ്റ്റോറുകളിൽ ഏറ്റവും കൂടുതൽ പേർ ഡൗൺലോഡ് ചെയ്ത 50 ആപ്ലിക്കേഷനുകളിൽ ഒന്നായി 2011 ഡിസംബറിൽ ടെംപിൾ റൺ മാറുകയുണ്ടായി .
തവിട്ട് നിറമുള്ള പ്രഭാതം

ഫ്രഞ്ച് എഴുത്തുകാരനായ ഫ്രാങ്ക്‌ പാവ്‌ലോഫ്‌ 1998 ൽ എഴുതിയ പ്രശസ്തമായ ചെറുകഥയാണ് **തവിട്ട് നിറമുള്ള പ്രഭാതം** (En: Brown Morning). 14 പേജുകളിൽ ഒതുങ്ങുന്ന കല്പിതകഥയായിരുന്നുവെങ്കിലും അന്ന് ഇത്  ഉയർത്തിവിട്ട ചർച്ചകൾ ഏറെയായിരുന്നു. മലയാളഭാഷയിൽ അടക്കം മുപ്പതോളം ഭാഷകളിലേക്ക് ഇത് വിവർത്തനം ചെയ്തിരുന്നു. കൃത്യവും ശക്തവുമായ വാക്യങ്ങൾ കൊണ്ടും സംഭാഷണം കൊണ്ടും ഏറെ ശക്തമായിരുന്നു ഈ കുഞ്ഞു കൃതി.

## കഥ
കഥാനായകൻ ചാർളി എന്ന സുഹൃത്തുമായി നടത്തുന്ന സംഭാഷണത്തിലൂടെയാണ് കഥ തുടങ്ങുന്നത്. കഥ വളരെ ലളിതമാണ്, സ്വേച്ഛാധിപത്യവും മനുഷ്യസാതന്ത്ര്യ നിരാസവും വളരെയധികം അസ്വാസ്ഥ്യങ്ങൾ സൃഷ്ടിക്കുന്നതാണു ഇതിവൃത്തം. ബ്രൺ എന്ന സ്ഥലത്ത് പൂച്ചകൾ വർദ്ധിച്ചു വരുന്നു. അവയുടെ എണ്ണം നിയന്ത്രിക്കാൻ സർക്കാർ തീരുമാനിക്കുന്നു. അതിനായി, തവിട്ട് നിറമുള്ള പൂച്ചകളെ മാത്രം ബാക്കി വെച്ച് ബാക്കിയെല്ലാറ്റിനേയും കൊന്നുകളയാൻ ഗവണ്മെന്റ് ഉത്തരവിടുന്നു. ഇതിനായി പട്ടാളക്കാരെ വരെ ഇറക്കി സൗജന്യമായി വിഷമരുന്നുകൾ ഗവണ്മെന്റ് നൽകുന്നു.

കഥ പുരോഗമിക്കുന്നത് തവിട്ട് നിറത്തിന്റെ അകമ്പടിയോടെ തന്നെയാണ്. പൂച്ചകൾ ഒക്കെ നശിച്ചപ്പോൾ തവിട്ട് നിറമുള്ള നായകളെ ബാക്കി നിർത്തി ബാക്കിയെല്ലാ നായകളേയും കൊന്നുകളയാനായി ഗവണ്മെന്റിന്റെ തീരുമാനം. തുടർന്ന് *ബ്രൗൺ ന്യൂസ്* എന്ന പത്രം മാത്രം നിലനിർത്തി ബക്കിയെല്ലാ പത്രങ്ങളും നിർത്താൻ ഗവണ്മെന്റ് ഉത്തരവിറക്കുന്നു. തുടർന്ന് അറിവ് പ്രധാനം ചെയ്യുന്ന വായനശാലകളെ ആയിരുന്നു ലക്ഷ്യമിട്ടത്. അങ്ങനെ വന്ന്, അവസാനമാവുമ്പോൾ കഥ പറയുന്ന ആൾ വരെയും പട്ടാളക്കാരാൽ അറസ്റ്റ് ചെയ്യപ്പെടുന്നു. ഇടയ്ക്കെപ്പൊഴോ കഥാനായകൻ അറിഞ്ഞു തന്റെ ആത്മമിത്രം ചാർളിയും ഇതേ കാരണത്താൽ അറസ്റ്റ് ചെയ്യപ്പെട്ടുവെന്ന്; കാരണം, അയാൾക്ക് ഇപ്പോൾ തവിട്ടു നിറമുള്ള നായ്ക്കളുണ്ടെങ്കിലും മുമ്പ് ആ നിറം അല്ലാത്ത നായ്ക്കളെയും വളർത്തിയ ചരിത്രമുണ്ടായിരുന്നു എന്നതായിരുന്നു.

## തവിട്ട് നിറം
ഹിറ്റലറുടെ നാസിപ്പടയുടെ ചിഹ്നത്തിന്റെ നിറമായിരുന്നു തവിട്ട്. ലോകത്ത് വളർന്നുവരുന്ന സ്വേച്ഛാധിപത്യ ഭരണകൂടങ്ങളുടെയും ഫാസിസ്റ്റ്‌ മനോഭാവങ്ങളുടെയും തുറന്നു കാട്ടുകയാണ് ഈ ചെറുകഥയിലൂടെ ചെയ്യുന്നത്. അതിനായി ഒരു സാങ്കല്പിക ലോകം സൃഷ്ടിക്കുകയായിരുന്നു കഥാകൃത്ത് ചെയ്തത്.
## അവലംബം

## പുറത്തേക്കുള്ള കണ്ണികൾ
* മാർട്ടിൽ ബേർൺ
* Entretien de Franck Pavloff et Bruno Giner sur ''Matin Brun'' et ''Charlie''
* ''Matin brun'', സൗണ്ട് കേൾക്കാം , കഥ ഡൗൺലോഡ് ചെയ്യാൻ
*മലയളം പുസ്തകം 

വർഗ്ഗം:1998-ൽ ഇറങ്ങിയ പുസ്തകങ്ങൾ
ആവാസവ്യവസ്ഥയുടെ തകർച്ച

**ആവാസവ്യവസ്ഥയുടെ തകർച്ച** എന്നത് പ്രകൃതിയായുള്ള ആവാസവ്യവസ്ഥ അതിൽ വസിക്കുന്ന സ്പീഷീസുകളെ സംരക്ഷിക്കാൻ കഴിയാത്ത വിധം ഊഷരമായിപ്പോകുന്ന പ്രക്രിയയാണ്.  ഈ പ്രക്രിയയിൽ മുൻപ് ആവാസവ്യവസ്ഥയിൽ ജീവിച്ചിരുന്ന ജീവജാലങ്ങൾ പലായനം ചെയ്യപ്പെടുകയോ അല്ലെങ്കിൽ നശിക്കുകയോ ചെയ്യുന്നു. ഇത് ജൈവവൈവിധ്യം കുറയ്ക്കുന്നു. വ്യാവസായിക ഉൽപ്പാദനത്തിനു വേണ്ടിയുള്ള പ്രകൃതി വിഭവങ്ങൾ വിളയിക്കാനും നഗരവൽക്കരണത്തിനും വേണ്ടിയുള്ള മനുഷ്യന്റെ പ്രവർത്തനങ്ങൾ ആവാസവ്യവസ്ഥയുടെ തകർച്ചയ്ക്കയ്ക്ക് കാരണങ്ങളാണ്. കൃഷിയ്ക്കു വേണ്ടി ആവാസവ്യവസ്ഥകളെ ഇല്ലാതാക്കുന്നത് ആവാസവ്യവസ്ഥയുടെ ഒരു പ്രധാന കാരണമാണ്. ആവാസവ്യവസ്ഥയുടെ തകർച്ചയ്ക്ക് കാരണമാകുന്ന പ്രധാനപ്പെട്ട കാരണങ്ങളിൽ ഖനനം, മരം വെട്ടൽ, മൽസ്യബന്ധനം, നഗരമേഖലയുടെ വ്യാപനം എന്നിവ ഉൾപ്പെടുന്നു. ലോകവ്യാപകമായി സ്പീഷീസുകളുടെ വംശനാശത്തിനു കാരണമാകുന്ന പ്രഥമമായ കാരണമായി ഇപ്പോൾ ആവാസവ്യവസ്ഥയുടെ തകർച്ചയെ കണക്കാക്കിയിട്ടുണ്ട്. 

## കുറിപ്പുകൾ

## അവലംബം

*Barbault, R. and S. D. Sastrapradja.  1995.  Generation, maintenance and loss of biodiversity. Global Biodiversity Assessment, Cambridge Univ. Press, Cambridge pp.&nbsp;193–274.
*Burke, L., Y. Kura, K. Kassem, C. Ravenga, M. Spalding, and D. McAllister.  2000.  Pilot Assessment of Global Ecosystems: Coastal Ecosystems.  World Resources Institute, Washington, D.C.
*Cincotta, R.P., and R. Engelman. 2000. Nature's place: human population density and the future of biological diversity. Population Action International.  Washington, D.C.
*
*Kauffman, J. B. and D. A. Pyke.  2001.  Range ecology, global livestock influences.  In S. A. Levin (ed.), Encyclopedia of Biodiversity 5: 33-52.  Academic Press, San Diego, CA.
*
*
*Millennium Ecosystem Assessment (Program).  2005.  Ecosystems and Human Well-Being.  Millennium Ecosystem Assessment.  Island Press, Covelo, CA.
*Primack, R. B.  2006.  Essentials of Conservation Biology.  4th Ed.  Habitat destruction, pages 177-188.  Sinauer Associates, Sunderland, MA.
*
*Ravenga, C., J. Brunner, N. Henninger, K. Kassem, and R. Payne.  2000.  Pilot Analysis of Global Ecosystems: Wetland Ecosystems.  World Resources Institute, Washington, D.C.
*
*
*Scholes, R. J. and R. Biggs (eds.).  2004.  Ecosystem services in Southern Africa: a regional assessment.  The regional scale component of the Southern African Millennium Ecosystem Assessment.  CSIR, Pretoria, South Africa.
*Stein, B. A., L. S. Kutner, and J. S. Adams (eds.).  2000.  Precious Heritage: The Status of Biodiversity in the United States.  Oxford University Press, New York.
*
*
*
*White, R. P., S. Murray, and M. Rohweder.  2000.  Pilot Assessment of Global Ecosystems: Grassland Ecosystems.  World Resources Institute, Washington, D. C.
*WRI.  2003.  World Resources 2002-2004: Decisions for the Earth: Balance, voice, and power.  328 pp.  World Resources Institute, Washington, D.C.

വർഗ്ഗം:പരിസ്ഥിതി പ്രശ്നങ്ങൾ
വർഗ്ഗം:ആവാസവിജ്ഞാനം
നഗരവത്കരണം

**നഗരവത്കരണം** അർഥമാക്കുന്നത് ഗ്രാമപ്രദേശങ്ങളിൽ നിന്നും നഗരപ്രദേശങ്ങളിലേക്കുള്ള ജനസംഖ്യയുടെ മാറ്റവും,  ( അല്ലെങ്കിൽ " നഗരപ്രദേശങ്ങളിൽ ജീവിക്കുന്ന ജനങ്ങളുടെ അനുപാതത്തിലുള്ള പെട്ടെന്നുള്ള വർധനവ് "), ഓരോ സമൂഹവും മാറ്റത്തിനോടു ചേർന്നുപോകുന്ന വഴികളുമാണ്.  പട്ടണങ്ങളും നഗരങ്ങളും ഉണ്ടാകുകയും കേന്ദ്രഭാഗങ്ങളിൽ കൂടുതൽ ആളുകൾ ജീവിക്കാനും ജോലിചെയ്യാനും ആരംഭിക്കുന്നതോടെ കൂടുതൽ വലുതാകുകയും ചെയ്യുന്ന പ്രക്രിയയാണ് പ്രധാനമായും ഇവിടെ നടക്കുന്നത്.  അമേരിക്ക മുന്നോട്ട് വെയ്ക്കുന്നത്, 2008 ന്റെ അവസാനത്തോടെ ലോകജനസംഖ്യയിൽ പകുതിയും നഗരപ്രദേശത്ത് ജീവിച്ചേക്കാം എന്നാണ്.  2050 ആകുന്നതോടെ വികസ്വര രാജ്യങ്ങളിലെ എകദേശം 64% പേരും വികസിത രാജ്യങ്ങളിലെ 86% ശതമാനം പേരും നഗരവൽക്കരണത്തിന് വിധേയമാകുമെന്നാണ് പ്രവചിക്കപ്പെടുന്നത്. 

ഭൂമിശാസ്ത്രം, സോഷ്യോളജി, ധനതത്ത്വശാസ്ത്രം, നഗരാസൂത്രണം, പൊതുജനാരോഗ്യം തുടങ്ങിയ മേഖലകളുമായി നഗരവത്ക്കരണം ബന്ധപ്പെട്ടിരിക്കുന്നു. സ്ഥാപിതമായ ഒരു സമയത്തിലെ ഒരു പ്രത്യേക സാഹചര്യമായോ (ഉദാഹരണത്തിന്: നഗരങ്ങളിലേയോ പട്ടണങ്ങളിലേയോ ആകെ ജനസംഖ്യയുടേയോ അല്ലെങ്കിൽ പ്രദേശത്തിന്റേയോ അനുപാതം) അല്ലെങ്കിൽ സമയത്തിനൊപ്പമുള്ള ആ സാഹചര്യത്തിന്റെ വർധനവായോ നഗരവത്ക്കരണത്തെ കാണാം. 

## ഇതും കാണുക

**Contributors to urbanization:**

**Historical:**

**Regional:**

## അവലംബം

വർഗ്ഗം:Urban sprawl
വർഗ്ഗം:Human migration
വർഗ്ഗം:Industrial Revolution
വർഗ്ഗം:Land use
വർഗ്ഗം:Urban development
വർഗ്ഗം:Urban geography
വർഗ്ഗം:Urban planning
ജൊസാനി ച്വാക്കാ ദേശീയോദ്യാനം

**ജൊസാനി ച്വാക്കാ ബേ ദേശീയോദ്യാനം**, സാൻസിബാർ ദ്വീപിൽ സ്ഥിതിചെയ്യുന്ന ടാൻസാനിയിലെ 50 ചതുരശ്ര കിലോമീറ്റർ (19 ചതുരശ്ര മൈൽ) വിസ്തൃതിയുളള ഒരു ദേശീയോദ്യാനമാണ്. സാൻസിബറിലെ ഏക ദേശീയോദ്യാനമാണിത്.

ആഫ്രിക്കയിലെ മറ്റ് പ്രദേശങ്ങളിൽ കാണപ്പെടുന്ന കറുപ്പും വെളുപ്പും നിറമുള്ള കൊളോബസുകളിൽ നിന്ന് വ്യത്യസ്തമായി, മഴക്കാടുകളിൽ മാത്രം കാണപ്പെടുന്ന സാൻസിബാർ റെഡ് കൊളോബസ്  (*[[Zanzibar red colobus|Procolobus kirkii]])* എന്ന ഒരിനം കുരങ്ങൻമാരെ ഈ ദേശീയോദ്യാനത്തിൽ കണ്ടുവരുന്നു. ഇവ കിർൿസ് റെഡ് കൊളോബസ് എന്നും അറിയപ്പെടുന്നു. ഇവയുടെ എണ്ണം കണക്കാക്കിയിരിക്കുന്നത് 1000 മാത്രമാണ്.  സർ ജോൺ കിർക്ക് (1832-1922) എന്ന സാൻസിബാറിലെ ബ്രിട്ടീഷ് വംശജൻറെ പേരാണ് ഇതിനു നൽകിയിരിക്കുന്നത്.   ഇവയെ ആദ്യമായി ജന്തുശാസ്ത്രത്തിനു പരിചയപ്പെടുത്തിയ് ഇദ്ദേഹമായിരുന്നു. 1990 കളുടെ മധ്യത്തിൽമുതൽ സാൻസിബറിൽ പ്രധാന സംരക്ഷണം കൊടുക്കേണ്ട ഇനമായി ഈ വർഗ്ഗം രേഖപ്പെടുത്തപ്പെട്ടു. ഈ ദേശീയോദ്യാനത്തിൽ കാണപ്പെടുന്ന മറ്റു ജീവിയിനങ്ങൾ സൈക്സ് കുരങ്ങൻ, ബുഷ് ബേബീസ് (ഗലാഗോ), 50 ലേറെ ഇനം പൂമ്പാറ്റകൾ, 40 ലധികം ഇനം പക്ഷികൾ എന്നിവയാണ്. 

## ചിത്രശാല

Zanzibar Red Colobus Monkey.jpg|Kirk's red colobus of Zanzibar, *[[Zanzibar red colobus|Procolobus kirkii]]*, taken in Jozani Chwaka Bay National Park
Red Colobus 7.jpg|Red colobus monkeys in Jozani forest.


## അവലംബം

വർഗ്ഗം:ടാൻസാനിയയിലെ ദേശീയോദ്യാനങ്ങൾ
അന്താരാഷ്ട്ര വന്യജീവി ചലച്ചിത്രോത്സവം

വർഷം തോറും യുണൈറ്റഡ് സ്റ്റേറ്റ്സിലെ മൊണ്ടാനയിലെ  റോക്സേ തീയറ്ററിൽ നടക്കുന്ന ഒരു ചലച്ചിത്രോത്സവമാണ് **അന്താരാഷ്ട്ര വന്യജീവി ചലച്ചിത്രോത്സവം** (International Wildlife Film Festival).  

"വന്യജീവി ചലചിത്രങ്ങൾക്ക് വേണ്ടിമാത്രം അർപ്പിച്ച് ക്രമാനുഗതമായ നടത്തിവരുന്ന ആദ്യ ചലച്ചിത്രോത്സവം" ആയിരുന്നു ഇത്. മാത്രവുമല്ല "വന്യജീവി ചലച്ചിത്രങ്ങൾ മറ്റുള്ള ചലചിത്രങ്ങളിൽ നിന്നും തികച്ചും  വ്യത്യസ്തമായ ഒരു ചലനചിത്രമായിട്ടാണ് വരുന്നത് എന്നും ഈ ചലച്ചിത്രോത്സവം  വ്യക്തമാക്കുന്നു".  എട്ട് ദിവസം നീണ്ടുനിൽക്കുന്ന ഈ ചലച്ചിത്രോത്സവത്തിൽ ലോകത്തെ ഉന്നതരായ വന്യജീവി ചലച്ചിത്ര നിർമാതാക്കളും, നിർമ്മാതാക്കളും, ശാസ്ത്രജ്ഞരും, പരിപാലനഅധികൃതരും ഉൾപ്പെടുന്ന വിധികർത്താക്കളുടെ സമിതിയും വർഷം തോറും ഏകദേശം 12,000 വരെ ആ

## നിർവ്വാഹക സമിതി

## അവലംബം


## പുറത്തേക്കുള്ള കണ്ണികൾ
* International Wildlife Film Festival official website.

വർഗ്ഗം:അന്താരാഷ്ട്ര ചലച്ചിത്ര മേളകൾ‎
അങ്കമാലി ഡയറീസ്

2017 ൽ പുറത്തിറങ്ങിയ ക്രൈം ഡ്രാമ ചലച്ചിത്രമായ അങ്കമാലി ഡയറീസ്** [[ചെമ്പൻ വിനോദ് ജോസ്‌|ചെമ്പൻ വിനോദ്]] **എഴുതി **[[ലിജോ ജോസ് പെല്ലിശ്ശേരി|ലിജോ ജോസ് പെല്ലിശേരി]]** സംവിധാനം ചെയ്ത മലയാള ചലച്ചിത്രമാണ്. 86 പുതുമുഖ നടീനടന്മാരെ വച്ചു രൂപം കൊണ്ടതാണ് ഈ സിനിമ. ആന്റണി വർഗീസ്‌, രേഷ്മ രാജൻ, കിച്ചു തെല്ലസ്, ഉല്ലാസ് ജോസ് ചെമ്പൻ, വിനീത് വിശ്വം, ബിറ്റോ ഡേവിസ്, ടിറ്റോ വിൽസൺ, ശരത് കുമാർ, സിനോജ് വർഗീസ് എന്നിവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചു. **Friday film house** ന്റെ ബാനറിൽ നിർമ്മിച്ച ഈ സിനിമ **വിജയ് ബാബു**വിന്റെ ആദ്യ നിർമ്മാണ ചിത്രമായിരുന്നു.  

വിൻസെന്റ് പെപ്പെ (ആന്റണി വർഗീസ് ) എന്ന നായക കഥാപാത്രം തന്റെ നാട്ടിലെ ഗ്യാങ്ങുകളിൽ ലീഡർ സ്ഥാനം വഹിച്ചു അങ്കമാലി അവരുടെ കുത്തകയാക്കി മാറ്റാൻ ശ്രമിക്കുന്നതാണ് സിനിമയുടെ ഇതിവൃത്തം.  1000 കഥാപാത്രങ്ങളെ വച്ചുകൊണ്ട് ക്ലൈമാക്സിൽ 11 മിനിറ്റ് മുഴുനീള ഷോട്ട് എടുത്തു.

## അവലംബം

## പുറത്തേക്കുള്ള കണ്ണികൾ

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലിജോ ജോസ് പെല്ലിശ്ശേരി സംവിധാനം ചെയ്ത ചലച്ചിത്രങ്ങൾ
ഫ്രാങ്ക്‌ പാവ്‌ലോഫ്‌

ഫ്രഞ്ച് കഥാകാരനും കവിയുമാണ് **ഫ്രാങ്ക്‌ പാവ്‌ലോഫ്‌**. ബൾഗേറിയയിൽ 1940, ഏപ്രിൽ 24 -നായിരുന്നു ജനനം.  മനഃശാസ്‌ത്രജ്ഞൻ, ചിൽഡ്രൻസ്‌ റൈറ്റ്‌സ്‌ വിദഗ്‌ദ്ധൻ എന്നീ നിലകളിൽ പ്രസിദ്ധനാണിദ്ദേഹം.  തെക്കേ അമേരിക്ക,  ആഫ്രിക്ക, ഏഷ്യ എന്നീ ഭൂഖണ്ഡങ്ങളിൽ കമ്മ്യൂണിറ്റി ഡവലപ്‌മെന്റ്‌ പ്രോജക്ടുകളിൽ ഒക്കെയും സജീവ പങ്കാളിത്തം ഉള്ള വ്യക്തിയായിരുന്നു ഫ്രാങ്ക്‌ പാവ്‌ലോഫ്‌. ബാലസാഹിത്യം, ചെറുകഥ, നോവൽ, കവിത എന്നീ വിഭാഗങ്ങളിലായി ഇരുപതിലധികം കൃതികൾ രചിച്ചിട്ടുണ്ട്. 1998 ഇൽ രചിക്കപ്പെട്ട തവിട്ട് നിറമുള്ള പ്രഭാതം എന്ന ചെറുകഥ മലയാളം അടക്കം മുപ്പതോളം ഭാഷകളിലേക്ക് വിവർത്തനം ചെയ്യപ്പെട്ട കൃതിയായിരുന്നു. ഇപ്പോൾ ഫ്രാൻസിലെ ഗ്രെനോബ്ലിൽ  താമസിച്ചു വരുന്നു.
## അവലംബം

വർഗ്ഗം:ഫ്രഞ്ച് എഴുത്തുകാർ
വർഗ്ഗം:എഴുത്തുകാർ
വർഗ്ഗം:ഫ്രഞ്ച് കവികൾ
വർഗ്ഗം:ഫ്രഞ്ച് ചെറുകഥാകൃത്തുകൾ
വർഗ്ഗം:ഫ്രഞ്ച് നോവലെഴുത്തുകാർ
കറ്റാവി ദേശീയോദ്യാനം

**കറ്റാവി ദേശീയോദ്യാനം** 1974 ൽ സ്ഥാപിക്കപ്പെട്ടതും ഒരു ടാൻസാനിയിലെ കറ്റാവി മേഖലയിൽ സ്ഥിതിചെയ്യുന്നതുമായ ദേശീയോദ്യാനമാണ്. മറ്റു ടാൻസാനിയൻ ദേശീയോദ്യാനങ്ങളെ അപേക്ഷിച്ച് വളരെ വിദൂരസ്ഥമായി സ്ഥിതിചെയ്യുന്നതിനാൽ, വളരെ വിരളമായി മാത്രം സന്ദർശിക്കപ്പെടുന്ന ഒരു ദേശീയോദ്യാനമാണിത്. ഏകദേശം 4,471 ചതുരശ്ര കിലോമീറ്റർ (1,726 ച മൈൽ)  വിസ്തൃതിയുള്ള ഇത് ടാൻസാനിയയിലെ മൂന്നാമത്തെ വലിയ ദേശീയോദ്യാനമാണ്. കട്ടുമാ നദി, കറ്റാവി തടാകം, ചഡ് തടാകത്തിൻറെ വെള്ളപ്പൊക്ക സമലതലങ്ങൾ എന്നിവയെല്ലാം ഉൾക്കൊള്ളുന്നതാണ് ഈ ഉദ്യാനം.

## ചിത്രശാല

പ്രമാണം:Katuma River.jpg|കട്ടുമാ നദി
പ്രമാണം:Sunset over Katavi National Park.jpg|അസ്തമയം
പ്രമാണം:Walking Safari in Katavi National Park.jpg|ആയുധധാരിയായ വനപാലകനോടൊപ്പം വനയാത്ര
പ്രമാണം:Nile corcodiles feasting in Katavi National Park.jpg|ഇരപിടുക്കുന്ന മുതല
പ്രമാണം:Monitor lizard eating crocodile egg, Katavi National Park.jpg|മുതലയുടെ മുട്ട ശാപ്പിടുന്ന മോണിട്ടർ ലിസാർഡ്
പ്രമാണം:The Spiritual Tree of Katabi.jpg|Spiritual Tree of Katabi


## അവലംബം

വർഗ്ഗം:ടാൻസാനിയയിലെ ദേശീയോദ്യാനങ്ങൾ
മികുമി ദേശീയോദ്യാനം

**മികുമി ദേശീയോദ്യാനം** ടാൻസാനിയയിലെ മോറോഗോറോയ്ക്കു സമീപമുള്ള 1964 ൽ സ്ഥാപിതമായ ഒരു ദേശീയോദ്യാനമാണ്. 3,230 ചതുരശ്ര കിലോമീറ്റർ വിസ്തൃതിയുള്ള ഈ ദേശീയോദ്യാനം രാജ്യത്തെ നാലാമത്തെ വലിയ ഉദ്യാനമാണ്. ഈ ദേശീയോദ്യാനത്തെ ഖണ്ഡിച്ച് ടാൻസാനിയയുടെ എ -7 ഹൈവേ കടന്നുപോകുന്നു. മികുമി തെക്കൻ പ്രദേശത്ത് സല്യൂസ് ഗെയിം റിസേർവുമായി  അതിർത്തി പങ്കിടുന്നു. ഈ രണ്ട്  ദേശീയോദ്യനങ്ങളും ചേർന്ന് അത്യപൂർവ്വമായ ആവാസവ്യവസ്ഥ കാഴ്ചവയ്ക്കുന്നു. ഈ ദേശീയോദ്യാനത്തിൻറെ പ്രകൃതിദത്തമായ രണ്ട് അതിരുകൾ ഉഡ്‍സുൻഗ്വ പർവ്വതനിരകളും ഉലുഗുരു പർവതനിരകളുമാണ്. 

## ചിത്രശാല

പ്രമാണം:Mikumi national park entrance.JPG|മികുമി ദേശീയോദ്യാനം പ്രവേശന കവാടം.
പ്രമാണം:Mikumi National Park June 2011.jpg|മികുമി ഭൂപ്രകൃതി
പ്രമാണം:Zebra in Mikumi.JPG|ദേശീയോദ്യാനത്തിലെ സീബ്രകൾ
പ്രമാണം:Mikumi lanscape alt.jpg|മികുമി ഭൂപ്രകൃതി
പ്രമാണം:Lioness mikumi.jpg|ദേശീയോദ്യാനത്തിൽ ഒരു പെൺസിംഹം.
പ്രമാണം:Wildebeest mikumi.jpg|ഒരു ബ്ലൂ വിൽഡെബീസ്റ്റ് കുതിക്കുന്നു.
പ്രമാണം:A buffalo in mikumi.JPG|ദേശീയോദ്യാനത്തിലെ ഒരു ആഫ്രിക്കൻ കാട്ടുപോത്ത്.
പ്രമാണം:شجرة تبلدي إصبعي في تنزانيا.JPG|*[[Adansonia digitata]]* എന്ന മരം ദേശീയോദ്യാനത്തിൽ
പ്രമാണം:Elephants crossing road in Mikumi National Park, Tanzania.jpg|ദേശീയോദ്യാനത്തിലെ ആനകൾ


## അവലംബം

വർഗ്ഗം:ടാൻസാനിയയിലെ ദേശീയോദ്യാനങ്ങൾ
കിറ്റുലോ ദേശീയോദ്യാനം

**കിറ്റുലോ ദേശീയോദ്യാനം**, ടാൻസാനിയയിലെ തെക്കൻ പർവ്വതമേഖലയിലെ കിറ്റുലോ പീഠഭൂമിയിലുള്ള പർവ്വതപ്രകൃതമായ പുൽമേടുകളടങ്ങിയ സംരക്ഷിത പ്രദേശമാണ്.

## അവലംബം
മ്കോമാസി ദേശീയോദ്യാനം

**മ്കോമാസി ദേശീയോദ്യാനം** വടക്കുകിഴക്കൻ ടാൻസാനിയയിലെ, കെനിയൻ അതിർത്തിയിൽ കിളിമാഞ്ചാരോ മേഖലയിലും തൻഗ മേഖലയിലുമായി സ്ഥിതിചെയ്യുന്ന ഒരു ദേശീയോദ്യാനമാണ്. 1951 ൽ ഒരു ഗെയിം റിസർവ് ആയി ഇത് സ്ഥാപിക്കപ്പെട്ട് ഇത് 2006 ൽ ദേശീയോദ്യാനമെന്ന പദവിയിലേയ്ക്ക്  ഉയർത്തപ്പെട്ടു.

3,200 ചതുരശ്ര കിലോമീറ്റർ വിസ്തൃതിയിൽ പരന്നുകിടക്കുന്ന ഈ പാർക്കിനെ ചുറ്റിപ്പറ്റിയുള്ള സസ്യജാലങ്ങളി‍ൽ ഏറെയും  *[[Acacia]]*-*[[Commiphora]]* വർഗ്ഗത്തിലുള്ള സസ്യങ്ങളാണ്. കെനിയയിലെ റ്റ്സാവോ വെസ്റ്റ് ദേശീയോദ്യാനത്തിൻറെ തുടർച്ചയായിട്ടാണീ ഉദ്യാനം.

## അവലംബം

വർഗ്ഗം:ടാൻസാനിയയിലെ ദേശീയോദ്യാനങ്ങൾ
റുവാഹ ദേശീയോദ്യാനം

**റുവാഹ ദേശീയോദ്യാനം** ടാൻസാനിയയിലെ ഏറ്റവും വലിയ ദേശീയോദ്യാനമാണ്. 2008 ലെ ഉസൻഗു ഗെയിം റിസർവ്വിൻറെയും മറ്റു പ്രധാന തണ്ണീർത്തടങ്ങളുടേയും കൂട്ടിച്ചേർക്കലോടെ 20,226 ചതുരശ്ര കിലോമീറ്ററായി (7,809 ച മൈൽ) വ്യാപ്തി വർദ്ധിച്ച ഈ ദേശീയോദ്യാനം ടാൻസാനിയയിലെയും കിഴക്കൻ ആഫ്രിക്കയിലേയും ഏറ്റവും വലിയ ദേശീയോദ്യാനമായി മാറി.

ഇരിങ്ങ പട്ടണത്തിന് ഏകദേശം 130 കിലോമീറ്റർ (81 മൈൽ) പടിഞ്ഞാറായിട്ടാണ് ദേശീയോദ്യാനം സ്ഥിതി ചെയ്യുന്നത്. രുംഗ്വ ഗെയിം റിസർവ്വ്, കിസിഗോ & മുഹേസി ഗെയിം റിസർവ്വുകൾ, മ്പോമിപ വന്യമൃഗ മാനേജ്‍മെൻറ് മേഖല എന്നിവകൂടി ഉൾപ്പെടുന്നതും 45,000 ചതുരശ്ര കിലോമീറ്റർ (17,000 ചതുരശ്ര മൈൽ) പ്രദേശം ഉൾക്കൊളളുന്നതുമായ റുങ്ക്വ-കിസിഗോ-മുഹേസി,  ആവാസ വ്യവസ്ഥയുടെ ഭാഗമാണീ ദേശീയോദ്യാനം.

## ചിത്രശാല

The National Archives UK - CO 1069-164-20.jpg|Ruaha Gorge
Ruaha National Park.jpg|Entrance
Ruaha National Park Boundary.jpg|Boundary
Jurassic Ruaha Park.jpg|River
Ruaha superb starlings.jpg|Superb starling (*Lamprotornis superbus*)
Elephants At Sunset, Ruaha National Park.jpg|Elephants at sunset


## അവലംബം
ഭൂഗർഭജല മലിനീകരണം

**ഭൂഗർഭജല മലിനീകരണം** സംഭവിക്കുന്നത് ഭൂമിയിലേക്ക് മാലിന്യങ്ങൾ വിടുമ്പോൾ അവ ഭൂഗർഭജലത്തിൽക്കലർന്നാണ്. ഭൂഗർഭജലത്തിലെ ലഘുവും ആവശ്യമില്ലാത്തതുമായ ഘടകം, മലിനീകരണവസ്തു അല്ലെങ്കിൽ അശുദ്ധപദാർത്ഥം എന്നിവ മൂലം ഇത് പ്രകൃത്യാ സംഭവിക്കാം. ജലത്തിന്റേയും ചലനവും വെള്ളത്തെ ഉൾക്കൊള്ളുവാനും അതിനു ചലിക്കുവാനും ഇടംനൽകുന്ന പാറക്കെട്ടുകൾക്കുള്ളിലേടെയുള്ള വ്യാപനവും കൂടുതൽ മേഖലകളിലേക്ക് മാലിന്യവസ്തുവിനെ വ്യാപിപ്പിക്കുന്നു.  

## വിവിധതരം മലിനീകരണവസ്തുക്കൾ
### ആർസെനിക്കും ഫ്ലൂറൈഡും
ലോകവ്യാപകമായി കുടിവെള്ളത്തിലെ ഏറ്റവും ഗൗരവകരമായ അജൈവ മലിനീകരണവസ്തുവായി ലോകാരോഗ്യസംഘട അംഗീകരിച്ചിരിക്കുന്നത് അർസനിക്കും ഫ്ലൂറൈഡുമാണ്. 

ചൈന, ഇന്ത്യ, ബംഗ്ലാദേശ് ഉൾപ്പെടുന്ന ഏഷ്യയിൽ ഭൂഗർഭജലത്തിൽ മെറ്റലോയിഡ് ആർസനിക്ക് പ്രകൃതിദത്തമായി കാണപ്പെടുന്നു.   
### രോഗകാരികളായ സൂക്ഷ്മജീവികൾ
### നൈറ്റ്രേറ്റ്

## അവലംബം

വർഗ്ഗം:Liquid water
വർഗ്ഗം:Aquifers
വർഗ്ഗം:Hydrology
വർഗ്ഗം:Hydraulic engineering
വർഗ്ഗം:Geotechnical engineering
വർഗ്ഗം:Sanitation
വർഗ്ഗം:Water and the environment
വർഗ്ഗം:Water
അമിതപോഷണം

കൂടിയ അളവിലുള്ള പോഷകഘടകങ്ങൾ മൂലം ജലാശയം സമ്പുഷ്ടമാക്കുന്നതിനെയാണ് **അമിതപോഷണം** എന്ന് പറയുന്നത്. സസ്യങ്ങളുടേയും ആൽഗയുടേയും വളർച്ച ഈ പ്രക്രിയ ത്വരിതപ്പെടുത്തുന്നു. ബയോമാസിന്റെ ആധിക്യം കാരണം ജലാശയത്തിലെ ഓക്സിജന്റെ അളവിൽ കുറവു വരുത്തുന്നു. പോഷകഘടകങ്ങളുടെ അളവിലെ വൻ വർധന കാരണം ജലാശയത്തിലെ ഫൈറ്റോപ്ലാങ്ക്ടണിന്റെ എണ്ണത്തിലുണ്ടാകുന്ന വർദ്ധനയാണ് ഒരു ഉദാഹരണം. ഫോസ്ഫേറ്റ് അടങ്ങിയിരിക്കുന്ന ഡിറ്റർജന്റുകൾ, വളങ്ങൾ,ഓടമാലിന്യങ്ങൾ തുടങ്ങിയവ ജല ആവാസവ്യവസ്ഥയിൽ തള്ളുന്നതധികവും എല്ലായ്പ്പോഴും അമിതപോഷണം ത്വരിതപ്പെടുത്തുന്നു. 

## ഇതും കാണുക

* Algal bloom
* Anaerobic digestion
* Auxanography
* Biodilution
* Biogeochemical cycle
* Coastal fish
* Drainage basin
* Fish kill
* Hypoxia (environmental)
* Hypoxia in fish
* Lake Erie
* Lake ecosystem
* Limnology
* Nitrogen cycle
* No-till farming
* Nutrient pollution
* Olszewski tube
* Outwelling
* Phoslock
* Riparian zone
* Upland and lowland (freshwater ecology)

## അവലംബം
കപ്പലോട്ടത്തിന്റെ പാരിസ്ഥിതിക ആഘാതം

**കപ്പലോട്ടത്തിന്റെ പാരിസ്ഥിതിക ആഘാതത്തിൽ** ഹരിതവാതങ്ങളുടെ പുറന്തള്ളൽ, ശബ്ദമലിനീകരണം, എണ്ണമലിനീകരണം എന്നിവ ഉൾപ്പെടുന്നു. ഇന്റർനാഷനൽ മാരിടൈം ഓർഗനൈസേഷൻ (IMO)കണക്കാക്കിയതനുസരിച്ച് 2012 ലെ കപ്പലോട്ടം മൂലമുള്ള കാർബൺ ഡയോക്സൈഡിന്റെ പുറന്തള്ളൽ ആഗോളതലത്തിൽ മനുഷ്യന്റെ ഇടപെടൽ മൂലമുള്ള കാർബൺ മോണോക്സൈഡിന്റെ പുറന്തള്ളലിൽ 2.2% ത്തിനു തുല്യമാണ്. യാതൊരു നടപടിയും എടുക്കുന്നില്ലെങ്കിൽ 2050 ൽ ഇത് 2 മുതൽ 3 മടങ്ങ് വരെ അവ ഉയരാമെന്നാണ് പ്രതീക്ഷിക്കുന്നത്. 

നോർവ്വേയിലെ ഓസ്ലോയിൽ 23 മുതൽ 27 വരെ ജൂൺ മാസം 2008 ലാണ് കപ്പലുകളിൽ നിന്നുള്ള ഹരിതവാതകങ്ങളുടെ പുറന്തള്ളലിനെക്കുറിച്ചുള്ള ഐ. എം. ഒ വർക്കിംഗ് ഗ്രൂപ്പിന്റെ ആദ്യത്തെ ഉച്ചകോടി നടന്നത്.   

## ഇതും കാണുക
*List of environmental issues
*Marine debris
*Oil spill
*Tributyltin
*Bottom paint
*Environmental threats to the Great Barrier Reef
*Classification society (technical standards NGO)
*Convention on the Prevention of Marine Pollution by Dumping of Wastes and Other Matter
*International Association of Classification Societies
*Marine fuel management
*North Pacific Gyre
*Particle (ecology)
*Shipping route

## അവലംബം

## കൂടുതൽ വായനയ്ക്ക്
* Copeland, Claudia (2008). "Cruise Ship Pollution: Background, Laws and Regulations, and Key Issues." CRS Report for Congress. Order Code RL32450. Washington, DC: Congressional Research Service. Updated 2008-02-06.


വർഗ്ഗം:Ocean pollution
മല നീർനായ

ദക്ഷിണ ഏഷ്യയിലും ദക്ഷിണകിഴക്കേ ഏഷ്യയിലും കാണപ്പെടുന്ന ഒരു നീർനായ ആണ്  **മല നീർനായ** . ഏറ്റവും ചെറിയ നീര്നാമയയായ ഇത് സാധാരണ നീര്നാ യയുടെ ഒരു ചെറിയ പതിപ്പാണ്‌. ഇവയുടെ കാല്വിറരലുകൾ ചേര്ന്നിണരിക്കുന്നതും  നഖങ്ങൾ ചെറിയ മുള്ളുപോലെ അവികസിതമായി കാണപ്പെടുന്നതുമാണ്. വിരലുകളുടെ താഴെയായി ചെറിയ പൂടകൾ കാണപ്പെടുന്നു. അവയുടെ വിരലുകളുടെ നീളം വ്യത്യസ്തമായിരിക്കും. അടിവശം ഇളം തവിട്ടു മുതൽ മഞ്ഞ നിറം വരെയാകാം. ചുണ്ടിന്റെ വശങ്ങളും താടിയും തൊണ്ടയും മിക്കവാറും വെളുപ്പുനിറമാണ്. തലയും നെറ്റിയും കടുത്തനിറത്തിലുമായിരിക്കും. 
ഇവയെ ഏറ്റവും നന്നായി കാണാൻ കഴിയുന്നത് കാസിരംഗ നാഷണൽ പാര്ക്കി ലാണ്

## സാന്നിധ്യം
ഇന്ത്യ, നേപ്പാൾ, ഭൂട്ടാൻ, ബംഗ്ലാദേശ്, മ്യാന്മാർ തുടങ്ങിയ രാജ്യങ്ങളിൽ ഇവയുടെ സാന്നിധ്യം കണ്ടെത്തിയിട്ടുണ്ട്.

## ആവാസവ്യവസ്ഥ
ഹിമാലയപ്രാന്തങ്ങളിലെ നദികളും അരുവികളും വയലുകളും പൂര്വേ്ന്ത്യ, ദക്ഷണന്ത്യയിലെ കുന്നുകൾ. ചതുപ്പ് പ്രദേശങ്ങളിലും കണ്ടല്കാടുകളിലും ഇവ കാണപ്പെടുന്നു. മറ്റു നീർനായകളിൽനിന്നും വിഭിന്നമായി ഇവ ഏറെനേരവും കരയിലാണ് ചിലവഴിക്കുന്നത്. മനുഷ്യവാസമില്ലാത്ത ഉൾപ്രദേശങ്ങൾ ഇവ ഇഷ്ടപ്പെടുന്നു.

## ആഹാരരീതി
ഇവ ഞണ്ട്, ഒച്ച്, നത്തക്കക്ക, പ്രാണികൾ തുടങ്ങിയവയും  ചെറിയ മീനുകളും ഭക്ഷിക്കുന്നു. ഇവയുടെ കട്ടിയുള്ള തോടുകൾ ചവയ്ക്കാൻ പാകത്തിലുള്ളതാണ് നീര്നാ യകളുടെ പല്ലുകൾ. 

## സ്വഭാവം
ഇവ പൊതുവേ സന്ധ്യക്കും രാത്രിയിലുമാണ് പുറത്തിറങ്ങി നടക്കുന്നത്. ഇവക്കു ശക്തമായ ഇണചേരൽ ബന്ധമാണുള്ളത്.  ഇവയുടെ കൂട്ടത്തിൽ 15 എണ്ണം വരെ കാണാറുണ്ട്.

## പ്രജനനം
ഇവയുടെ ഗര്ഭ ധാരണസമയം ഏകദേശം 60 ദിവസമാണ്. കുഞ്ഞുങ്ങൾ ഏകദേശം 5 ആഴ്ച വരെ കണ്ണുകൾ അടച്ചു തന്നെയിരിക്കും.  

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ
* IUCN Otter Specialist Group: Asian Small-clawed Otter 
* Otternet: Species Profile.  Oriental Small Claw Otter 
* Animal Diversity Web: ''Aonyx cinerea'', Oriental small-clawed otter
* The Big Zoo: Asian Small-Clawed Otter, ''Aonyx cinerea'' 
* National Zoological Park: Asian Small-Clawed Otter 
* SeaWorld: Otters 

വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം നാശോന്മുഖമായേക്കാവുന്ന അവസ്ഥയിലുള്ള ജീവികൾ
വർഗ്ഗം:ബംഗ്ലാദേശിലെ സസ്തനികൾ
വർഗ്ഗം:ഇന്ത്യയിലെ സസ്തനികൾ
വർഗ്ഗം:നേപ്പാളിലെ സസ്തനികൾ
വർഗ്ഗം:തെക്കുകിഴക്കനേഷ്യയിലെ സസ്തനികൾ
വർഗ്ഗം:നീർനായകൾ
സമുദ്രനിരപ്പിന്റെ ഉയർച്ച

**സമുദ്രനിരപ്പിന്റെ ഉയർച്ച** എന്നത് ലോകത്തിലെ സമുദ്രങ്ങളിലെ ജലത്തിന്റെ വ്യാപ്തത്തിലുണ്ടാകുന്ന വർധനമൂലം ലോകവ്യാപകമായി ശരാശരി സമുദ്രനിരപ്പിലുണ്ടാകുന്ന ഉയർച്ചയാണ്. സമുദ്രങ്ങളിലെ ജലത്തിന്റെ താപീയവികാസവും അല്ലെങ്കിൽ ഐസ്ഷീറ്റുകളും, കരയിലെ ഗ്ലേസിയറുകളും ഉരുകുന്നതും മൂലം സമുദ്രനിരപ്പിലുണ്ടാകുന്ന ഉയർച്ചയ്ക്ക് കാരണമാകുന്നത് ആഗോള കാലാസ്ഥാമാറ്റമാണ്. കടലിലൂടെ ഒഴുകി നടക്കുന്ന ഐസ് ഷെല്ലുകളോ അല്ലെങ്കിൽ ഐസ് ബർഗ്ഗുകളോ ഉരുകുന്നത് സമുദ്രനിരപ്പ് ചെറുതായി മാത്രമേ കുറിക്കുന്നുള്ളൂ. 

പ്രത്യേക മേഖലകളിലെ സമുദ്രനിരപ്പിന്റെ ഉയർച്ച ആഗോള ശരാശരിയേക്കാൾ കൂടുതലോ, കുറവോ ആകാം. ഇതിനെ സ്വാധീനിക്കുന്ന പ്രദേശികമായ ഘടകങ്ങളിൽ ടെക്റ്റോണിക് പ്രഭാവങ്ങൾ, കരഭാഗത്തിന്റെ താണുപോകൽ, വേലിയിറക്കം, സമുദ്രജലപ്രവാഹങ്ങൾ, കൊടുങ്കാറ്റുകൾ മുതലായവ സ്വാധീനിക്കാം. 

സമുദ്രതീരങ്ങളിലേയും ദ്വീപുകളിലേയും മനുഷ്യന്റെ ജനസംഖ്യയേയും സമുദ്ര ആവാസവ്യവസ്ഥ പോലെയുള്ള പ്രകൃതിദത്തമായ പരിസ്ഥിതിയേയും  സമുദ്രനിരപ്പിന്റെ ഉയർച്ചയ്ക്ക് സ്വാധീനിക്കാൻ കഴിയും. 

## ഇതും കാണുക

*Carbon cycle
*Coastal development
*Coastal sediment supply
*Cold blob (North Atlantic)
*Effects of global warming on oceans
*Effects of climate change on island nations
*Hydrosphere
*Islands First
*Marine transgression
*Standard sea level

## കുറിപ്പുകൾ

## അവലംബം
*  (pb: ).
*  (pb: ).
*  (pb: ).
* .
*  (pb: ).
*  (pb: ).
*  (pb: ).

* 
* 
* 

## കൂടുതൽ വായനയ്ക്ക്


*
* 
* 
* 
* 
* 
* 
* 
* 
* 
* 
* 
* 
* 
*  Colorado Center for Astrodynamics Research, "Mean Sea Level"  Accessed December 19, 2005
* Fahnestock, Mark (December 4, 2004), "Report shows movement of glacier has doubled speed", University of New Hampshire press release.  Accessed December 19, 2005
*
* National Snow and Ice Data Center (March 14, 2005), "Is Global Sea Level Rising? ".  Accessed December 19, 2005
* 
* 
* 
* Pilkey, Orrin and Robert Young, *The Rising Sea,* Shearwater, July 2009 ISBN 978-1-59726-191-3
*
റുബോണ്ടോ ഐലൻറ് ദേശീയോദ്യാനം

**റുബോണ്ടാ ഐലൻറ് ദേശീയോദ്യാനം** വിക്ടോറിയ തടാകത്തിലെ ഒരു ദ്വീപിൽ സ്ഥിതി ചെയ്യുന്ന രണ്ട് ടാൻസിയൻ ദേശീയോദ്യാനങ്ങളിൽ ഒന്നാണ്. രണ്ടാമത്തേത് സാനെയിൻ ഐലൻറ് ദേശീയോദ്യാനമാണ്. ഓരോ വർഷവും വിനോദത്തിനായി മത്സ്യം പിടിക്കുന്നവരും പക്ഷിനീരീക്ഷണ കുതുകികളുമായ ചെറിയ കൂട്ടം സന്ദർശകരെ ഈ ദ്വീപ് ആകർഷിക്കുന്നു.

## ഭൂമിശാസ്ത്രം
ടാൻസാനിയയിലെ വിക്ടോറിയ തടാകത്തിന്റെ തെക്ക്-പടിഞ്ഞാറൻ അറ്റത്താണ് റൂബോണ്ടോ ദ്വീപ് സ്ഥിതി ചെയ്യുന്നത്. മ്വാൻസ പട്ടണത്തിനു 150 കിലോമീറ്റർ (93 മൈൽ) പടിഞ്ഞാറായിട്ടാണ് റുബോണ്ടോ ദ്വീപിൻറെ സ്ഥാനം.

## അവലംബം

വർഗ്ഗം:ടാൻസാനിയയിലെ ദേശീയോദ്യാനങ്ങൾ
സാനെയിൻ ഐലൻറ് ദേശീയോദ്യാനം

**സാനെയിൻ ഐലൻറ് ദേശീയോദ്യാനം**, മ്വാൻസ പട്ടണത്തിനടുത്തു സ്ഥിതചെയ്യുന്ന ഒരു ടാൻസാനിയൻ ദേശീയോദ്യാനമാണ്. വിക്ടോറിയ തടാകത്തിലെ ഒരു ദ്വീപിലാണ് ഈ പാർക്ക് സ്ഥിതി ചെയ്യുന്നത്. മ്വാൻസ പട്ടണത്തിലെ കാപ്രി പോയിൻറിലുള്ള TANAPA ഓഫീസിൽനിന്ന് ബോട്ട് മാർഗ്ഗം 10 മിനിറ്റിനകം ഈ ദ്വീപിലെത്തിച്ചേരാൻ സാധിക്കുന്നു.

## അവലംബം

വർഗ്ഗം:ടാൻസാനിയയിലെ ദേശീയോദ്യാനങ്ങൾ
സാദനി ദേശീയോദ്യാനം

**സാദനി ദേശീയോദ്യാനം**, ടാൻസാനിയിലെ പതിമൂന്നാമത്തെ ദേശീയോദ്യാനമാണ്. ഇന്ത്യൻ മഹാസമുദ്രത്തിലെ തീരങ്ങളിൽ വെയിൽകായുന്ന മൃഗങ്ങളെ സഞ്ചാരികൾക്ക് ഇവിടെ കാണുവാൻ സാധിക്കുന്നു. 1062 ചതുരശ്ര കിലോമീറ്റർ വിസ്തീർണ്ണം ഉള്ള ഈ ദേശീയോദ്യാനം 1969 മുതൽ ഒരു ഗെയിം റിസർവ്വായി തുടരുകയും 2005 മുതൽ ഒരു ദേശീയോദ്യാനമായി ഗസറ്റ് വിജ്ഞാപനം നടത്തുകയും ചെയ്തിരുന്നു.  സമുദ്രം അതിർത്തിയായി വരുന്ന ടാൻസാനിയയിലെ  ഏക വന്യജീവി സങ്കേതമാണിത്.

## അവലംബം

വർഗ്ഗം:ടാൻസാനിയയിലെ ദേശീയോദ്യാനങ്ങൾ
ഗ്രോവർ ബീച്ച്

**ഗ്രോവർ ബീച്ച്** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ, സാൻ ലൂയിസ് ഓബിസ്പോ കൗണ്ടിയിലുള്ള ഒരു നഗരമാണ്. 2000 ൽ 13,067 ആയിരുന്ന ജനസംഖ്യ, 2010 ലെ സെൻസസ് പ്രകാരം 13,156 ആയി വർദ്ധച്ചിരുന്നു.

## ചരിത്രം
1887 ആഗസ്റ്റ് 1 നു സ്ഥാപിക്കപ്പെട്ട ഗ്രോവർ ബീച്ച് യഥാർത്ഥത്തിൽ അറിയപ്പെട്ടിരുന്നത് ടൗൺ ഓഫ് ഗ്രോവർ എന്നായിരുന്നു. നഗരത്തിൻറെ സ്ഥാപകനായിരുന്ന ഡി.ഡ്ബ്ല്യൂ. ഗ്രോവരുടെ സ്മരണാർത്ഥമാണ് ഈ പേരു നൽകപ്പെട്ടത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഉഡ്‌സുങ്വ മൌണ്ടൻസ് ദേശീയോദ്യാനം

**ഉഡ്‍സുങ്വ മൌണ്ടൻസ്  ദേശീയോദ്യാനം** ടാൻസാനിയയിലെ 1,990 ചതുരശ്രകിലോമീറ്റർ (770 മൈൽ2) വിസ്തൃതിയുള്ള ഒരു ദേശീയോദ്യാനമാണ്. 

സ്വാഭാവിക ആവാസവ്യവസ്ഥ, ഉഷ്ണമേഖലാ മഴക്കാടുകൾ, മലനിരകളിലെ വനങ്ങൾ, മിയോമ്പോ വുഡ്‍ലാൻറ്, മരങ്ങളില്ലാത്ത വിശാലമായ പുൽമൈതാനങ്ങൾ എന്നിവയടങ്ങിയതാണ് ഈ  ദേശീയോദ്യാനം. 250 മുതൽ 2,576 മീറ്റർവരെ ഉയരത്തിൽ കുത്തനെയുള്ള ലൊഹോമെറൊ കൊടുമുടി, കിഴക്കൻ ആർക്ക് പർവ്വതനിരകളുടെ ഭാഗമായ ഉഡ്‍സുങ്വ പർവ്വതനിരകളോടു കൂടിച്ചേർന്നു നിലനിൽക്കുന്നു. 

ഏകദേശം 400-ലധികം പക്ഷി വർഗ്ഗങ്ങൾ, 2500 തരം സസ്യജനുസുകൾ (ഇതിൽ 25 ശതമാനം ഇവിടെമാത്രം കാണപ്പെടുന്നവയാണ്)  കൂടാതെ ആറ് ഇനം സസ്തനികൾ പ്രൈമേറ്റ് വിഭാഗത്തിൽപ്പെടുന്നവയുമാണ്. ജൈവവൈവിദ്ധ്യത്തിൽ ആഫ്രിക്കയിലെ ദേശീയോദ്യാനങ്ങളിലെ രണ്ടാമത്തെ സ്ഥാനമാണ് ഉഡ്‍സുങ്വ മൌണ്ടൻസ് ദേശീയോദ്യാനത്തിനുള്ളത്.

## ചിത്രശാല

File:Udzungwa Mountains National Park.jpg|View from the top of the park.
File:Mangabey monkey, Udzungwa Mountains National Park.JPG|Numerous mangabey monkeys inhabit the park.
Udzungwa Mountains National Park-1.jpg


## അവലംബം

വർഗ്ഗം:ടാൻസാനിയയിലെ ദേശീയോദ്യാനങ്ങൾ